
转讜住驻讜转





	讜讛讗 拽砖讬砖 诪讬谞讬讛 讟讜讘讗. 专''讗 诪专讘讬 讞谞讬谞讗 驻专砖''讬 砖专' 讞谞讬谞讗 讛讬讛 讘谞讜 砖诇 专''讙 讚讬讘谞讛 讜讻''谞 讚讘驻专拽 讛诪驻诇转 (诇拽诪谉 讚祝 讻讙.) 讗''专 讞谞讬谞讗 讘谉 讙诪诇讬讗诇 谞专讗讬谉 讚讘专讬 专''诪 讘讘讛诪讛 讜讘讞讬讛 讜讗''转 讜讛讗 讘转''讻 (驻' 讗诪讜专) 讙讘讬 驻谞讞住 讗讬砖 讛住转转 砖注诇讛 讙讜专诇讜 诇讛讬讜转 讻''讙 讻讜' 讗诪专 专' 讞谞讬谞讗 讘谉 专讘谉 讙诪诇讬讗诇 讜讻讬 住转转 讛讬讛 讜讛诇讗 讞转谞讬谞讜 讛讬讛 讜讞讜专砖 讛讬讛 讜讗讬 讘谉 专''讙 讚讬讘谞讛 讛讬讛 讛讬讗讱 讛讬讛 诇讜 讞转谉 讻''讙 讜讛诇讗 讛讬讛 讗讞专 讛讞讜专讘谉 讜讬''诇 讚诇讗讜 讞转谞讬谞讜 诪诪砖 拽讗诪专 讗诇讗 讞转谉 讗讘讜转讬讜 讜讻谉 诪砖诪注 讚诇讗 讗诪专 讞转谞讬 讗诇讗 讞转谞讬谞讜 讛讬讛: 讘拽讟驻讗 讚驻讬专讗 诪讜讚讜 诇讬讛 讚转谞谉 讗''专 讬讛讜砖注 讻讜'. 讜讗''转 [讗''讻] 讗诪讗讬 讗讜拽讬 专讘讬 驻讚转 诪转谞讬转讬谉 讻专''讗 讻讬讜谉 讚专讘谞谉 诪讜讚讜 讘拽讟驻讗 讚驻讬专讗 讜讗讬 诪砖讜诐 讚讘注讬 诇讗讜拽讜诪讬 讘讻诇 诪讬谞讬 拽讟祝 讗驻讬' 讘讚讙讜讜讝讗 诪''诪 讛讬讻讬 拽讗诪专 诇讬讛 专' 讝讬专讗 讞讝讬 讚诪砖转专讬讗 拽讟驻讗 诇注诇诪讗 讛讗 讜讚讗讬 讗诪转 讛讜讗 讚拽讟驻讗 讚讙讜讜讝讗 砖专讬 讚讗祝 专' 讝讬专讗 诪讜讚讛 讚讗讬谉 讛诇讻讛 讻专''讗 讗诇讗 讘讚' 讜诇讬讻讗 诇诪讬诪专 讚讗转讬 诇诪讟注讬 讜诇诪砖专讬 讗祝 拽讟驻讗 讚驻讬专讗 诪讚诇讗 诪讜拽讬 专讘讬 驻讚转 诪转谞讬' 讘拽讟驻讗 讚驻讬专讗 讜讚讘专讬 讛讻诇 诪讻诇诇 讚住讘专 讗祝 讘拽讟驻讗 讚驻讬专讗 专讘谞谉 讛讜讗 讚砖专讜 讛讗 诇讗 讗转讬 诇诪讟注讬 讚讛讗 讞讝讬谞谉 讘诪砖谞讛 砖讗讜住专 专讘讬 讬讛讜砖注 砖专祝 讛驻讙讬诐 讜讬''诇 砖讬讟注讜 讜讬住讘专讜 砖专讘讬 讬讛讜砖注 砖诪注转讬 拽讗诪专 讜诇讬讛 诇讗 住''诇 诪讚诇讗 诪讜拽讬 专' 驻讚转 诪转谞讬' 讻讜讜转讬讛 讜讘拽讟驻讗 讚驻讬专讗 讜讗驻砖专 讚专' 驻讚转 住讘专 讚拽讟驻讗 讚驻讬专讗 砖专讬 讜专' [讬讛讜砖注] 拽讗诪专 砖诪注转讬 讜诇讬讛 诇讗 住讘讬专讗 诇讬讛: 诪讗谉 讞讻诪讬诐 (讗''专 讬讜讞谞谉) 专''讗. 讗注''讙 讚转谞讗 讘诇砖讜谉 讞讻诪讬诐 谞讬讞讗 诇讬讛 诇讗讜拽讜诪讬 讻专''讗 讜诇讗 诇讬诪讗 讙' 诪讞诇讜拽讜转 讘讚讘专:





专诪讘"谉

讛讗 讚讗诪专 专讘讬 讞谞讬谞讗 讘谉 讙诪诇讬讗诇 诪转驻诇诇 讬"讞 诪驻谞讬 砖爪专讬讱 诇讜诪专 讛讘讚诇讛 讘讞讜谞谉 讛讚注转. 讗讬讻讗 讚诪拽砖讜 注诇讛 讜谞讬讻诇诇讛 诪讻诇诇 讻讚诪拽砖讬谞谉 讘讙诪专讗 讘诪住讻转 讘专讻讜转 (讚祝 讻"讟) 讚讗诪专讬谞谉 讻诇 讛砖谞讛 讻讜诇讛 诪转驻诇诇 讗讚诐 讛讘讬谞谞讜 讞讜抓 诪诪讜爪讗讬 砖讘转讜转 讜诪讜爪讗讬 讬"讟 砖爪专讬讱 诇讜诪专 讛讘讚诇讛 讘讞讜谞谉 讛讚注转 讜讛讜讬谞谉 讘讛 讜谞讬讻诇诇讛 诪讻诇诇 讜讗住讬拽谞讗 讘拽砖讬讗 讜讛讻讗 谞诪讬 转讬拽砖讬 讜谞讬讻诇诇讛 诪讻诇诇.
 讜诪转专爪讬谉 讛转诐 讻讬讜谉 讚讗诪专 讻诇 讛砖谞讛 讻讜诇讛 诪转驻诇诇 讛讘讬谞谞讜 诪驻拽注 驻拽讬注 诇讬讛 诇诪讻诇诇 讻诪讛 讚讘注讬 讗讘诇 讛讻讗 讻讬讜谉 讚诇讗 专讙讬诇 讘讛讘讬谞谞讜 讗诇讗 讘诪讜爪讗讬 讬讜诐 讻驻讜专讬诐 讘诇讘讚 讛讜讗 讚诪转驻诇诇 诇讬讛 诪驻谞讬 讛讟讜专讞 讗讬 讗转讬 诇诪讬讻诇诇 讘讬讛 诪讬讚讬 讗转讬 诇诪讬讟注讗. 注讜讚 讬"诇 讛转诐 讜讛讻讗 拽砖讬讗 诇讙诪专讗 讜诪讬讛讜 诇讗 诪讬讚讞讬 诪讬诪专讗 讘拽砖讬讗 讜讗驻砖专 讛讜讛 讛转诐 诇诪讬诪专 讜诇讟注诪讬' 讛讗 讚转谞讬讗 转讬拽砖讬 诇讱 讗诇讗 讗讬讻讗 讻诪讛 讚讜讻转讬 讚讬讻讜诇 诇诪讬诪专 讜诇讟注诪讬讱 讜诇讗 讗诪专. 



 讛讗 讚讗诪专 专讘 砖砖转 讘专讬讛 讚专讘 讗讬讚讬 讻讬 拽转谞讬 诪讬讚讬 讚转诇讬 讘诪注砖讛. 驻讬专砖 讗诇讬讘讗 讚专"砖 拽住讘专 讛讗讬 转谞讗 讘讜讙专转 诪讜转专转 诇讻讛谉 讙讚讜诇 讗"谞 谞驻拽讗 诪讬谞讛 诇讻转讜讘讛 讜诇讗 诇讻讛谉 转谞讬讗 讜诪讜讻转 注抓 诪讬诇转讗 讚转诇讬 讘诪注砖讛 讛讜讗 讜讛讗讬 讚拽转谞讬 讻诇 讝诪谉 砖诇讗 谞讘注诇讛 诇讗讜 讚讜拽讗 讗诇讗 砖诇讗 谞讟诇讜 讘转讜诇讬讛 讘讬谉 讘注抓 讘讬谉 讘讗讚诐. 讗"谞 拽住讘专 诪讜讻转 注抓 诪讜转专转 诇讻讛谉 讙讚讜诇 讜讻转讜讘转讛 诪讗转讬诐 讜诪讞诇讜拽转 讛讬讗 讘讬讘诪讜转 讜讘讻转讜讘讜转. 讜讻谉 讛讗 讚讗诪专 谞"诪 诇谞讞诇 讗讬转谉 住讘专 诇讛 讻专' 讬讗砖讬讛 讗砖专 诇讗 讬注讘讚 讘讜 诇砖注讘专 讜讗讬转讗 讘驻诇讜讙转讗 讘驻' 注讙诇讛 注专讜驻讛.





专砖讘"讗

诪驻谞讬 砖爪专讬讱 诇讜诪专 讛讘讚诇讛 讘讞讜谞谉 讛讚注转. 讗讬讻讗 讚诪拽砖讜 讜谞讻诇诇讛 诪讬讻诇诇 讻讚讗诪专讬谞谉 讘驻专拽 转驻诇转 讛砖讞专 (讘专讻讜转 讻讟, 讗) 讗诪专 专讘 谞讞诪谉 讗诪专 砖诪讜讗诇 讻诇 讛砖谞讛 讻诇讛 诪转驻诇诇 讗讚诐 讛讘讬谞谞讜 讞讜抓 诪诪讜爪讗讬 砖讘转讜转 讜讬诪讬诐 讟讜讘讬诐 诪驻谞讬 砖爪专讬讱 诇讜诪专 讛讘讚诇讛 讘讞讜谞谉 讛讚注转. 讜讗拽砖讬谞谉 注诇讛 讜谞讻诇诇讛 诪讻诇诇 讜讗住讬拽谞讗 讘拽讜砖讬讗. 讜讬"诇 讚讛转诐 讛讜讗 诪驻谞讬 砖讻诇 讛砖谞讛 讻讜诇讛 诪转驻诇诇 讛讘讬谞谞讜, 转驻诇转讜 砖讙讜专讛 讘驻讬讜 讜诇讗 诪讟专讬讚 讻讜诇讬 讛讗讬, 讗讘诇 讛讻讗 讻讬讜谉 讚讻诇 讛砖谞讛 诪转驻诇诇 诪讜谞讛 注砖专讛 讜注讻砖讬讜 讛讜讗 诪转驻诇诇 诪注讬谉 砖诪讜谞讛 注砖专讛, 讗诐 讘讗 诇讻诇讜诇 讘讛 讚讬诇诪讗 诪讟专讬讚. 讜讚讜诪讛 拽爪转 诇讗讜转讛 砖讗诪专讜 砖诐 讗诪专 专讘 讘讬讘讬 讘专 讗讘讬讬 讻诇 讛砖谞讛 讻讜诇讛 诪转驻诇诇 讗讚诐 讛讘讬谞谞讜 讞讜抓 诪讬诪讜转 讛讙砖诪讬诐 诪驻谞讬 砖爪专讬讱 诇讜诪专 砖讗诇讛 讘讘专讻转 讛砖谞讬诐, 讜讗拽砖讬谞谉 注诇讛 讜谞讻诇诇讛 诪讬讻诇诇 讜驻专拽讬谞谉 讚讬诇诪讗 讗转讬 诇讗讟专讜讚讬, 讜讗拽砖讬谞谉 转讜 讗讬 讛讻讬 讛讘讚诇讛 讘讞讜谞谉 讛讚注转 谞诪讬 讗转讬 诇讗讟专讜讚讬, 讜驻专拽讬谞谉 讗诪专讬谞谉 讛转诐 讻讬讜谉 讚讘转讞诇转 爪诇讜转讬讛 诇讗 诪讬讟专讬讚. 讜讬砖 诪转专爪讬诐, 讚讗讬谉 讛转诐 讜讛讻讗 讜讚讗讬 拽砖讬讗 讗诪讗讬 诇讗 讻诇诇讬谞谉 诇讛讜 诪讬讻诇诇, 讗诇讗 诪讬讛讜 诇讗 讚讞讬谞谉 讘专讬讬转讗 诪讞诪转 拽讜砖讬讗 讝讜, 讜讛转诐 讛"讛 讚讛讜讛 诪爪讬 诇诪讬诪专 讜诇讬讟注诪讬讱 转讬拽砖讬 诇讱 讛讗 讚讗"专 讞谞讬谞讗 讘谉 讙诪诇讬讗诇 诪砖诐 讗讘讜转讬讜, 讗诇讗 讚讗讬讻讗 讚诪爪讬 诇讗拽砖讜讬讬 讜诇讬讟注诪讬讱 讜诇讗 诪拽砖讛.



讚转谞谉 讗诪专 专' 讬讛讜砖注 砖诪注转讬 砖讛诪注诪讬讚 讘砖专祝 讛驻讙讬谉 讗住讜专 讘砖专祝 讛注诇讬谉 讜讘砖专祝 讛注讬拽专讬诐 诪讜转专. 拽砖讛 诇讬 诪讗讬 拽讗 诪讬讬转讬 专' 讝讬专讗 专讗讬讬讛 诪讚专' 讬讛讜砖注 转谞讗 讚砖讘讬注讬转 专讘谞谉 讛讬讗, 讚讛讗 讘讛讚讬讗 驻诇讬讙 专' 讬讛讜砖注 讘拽讬讟驻讗 讚讙讜讝讗 讜诇讗 诪讜讚讛 讗诇讗 讘拽讬讟驻讗 讚驻讬专讗, 讜拽讟祝 讚砖讘讬注讬转 讛讬讬谞讜 砖专祝 诪注爪讬 讛拽讟祝 讜拽讬讟驻讗 讚讙讜讝讗 讛讜讗, 讜诇讬讻讗 诪讗谉 讚驻诇讬讙 讘驻讬专讜砖 拽讟祝 讚砖讘讬注讬转, 讚讛讬讬谞讜 砖专祝 诪注爪讬 讛拽讟祝, 讜转讚注 诇讱 诪讚讗拽砖讬谞谉 讘讛讚讬讗 讗讬 专' 讗诇讬注讝专 诪"砖 讗讬诇谉 砖讗讬谞讜 注讜砖讛 驻讬专讜转. 注诇 讻谉 讗谞讬 讗讜诪专, 讚专' 讝讬专讗 注讬拽专 讟注诪讬讛 讘讛讗 讗讬讘注讬转 讗讬诪讗 讘转专讗 转诇讬 诇讬讛, 讜讛讻讬 拽讗诪专 讗驻讬诇讜 转讬诪讗 诪转谞讬转讬谉 讚砖讘讬注讬转 专讘谞谉 讛讬讗, 讜转讚注 诇讱 讚注诇 讻专讞讬讱 诇讗 驻诇讬讙讬 专讘谞谉 注诇讬讛 讘讻讜诇讛讜 拽讬讟驻讬 讗诇讗 讘拽讬讟驻讗 讚讙讜讝讗 讚讜拽讗, 讚转谞谉 讗诪专 专' 讬讛讜砖注 讜讻讜', 讜讻讬讜谉 砖讻谉 讗讬讘注讬转 讗讬诪讗 专讘谞谉 谞诪讬 诇讗 驻诇讬讙讬 专讘谞谉 注诇讬讛 讗驻讬诇讜 讘拽讬讟驻讗 讚讙讜讝讗 讗诇讗 讘讗讬诇谉 砖注讜砖讛 驻讬专讜转, 讚拽讟驻讗 诇讗 讝讛讜 驻专讬讜, 讗讘诇 讘讗讬诇谉 砖讗讬谞讜 注讜砖讛 驻讬专讜转 诪讜讚讜 诇讬讛, 讚讻讬讜谉 讚讗驻讬诇讜 讘讗讬诇谉 讛注讜砖讛 驻讬专讜转 诪讜讚讜 讘拽讬讟驻讗 讚驻讬专讗, 讗注"讙 讚注讬拽专 驻讬专讗 诇讗讜 讛讬讬谞讜 拽讬讟驻讗, 讻"砖 讘拽讬讟驻讗 讚讙讜讝讗 讘讗讬诇谉 砖讗讬谞讜 注讜砖讛 驻讬专讜转, 讚讗讬讻讗 诇诪讬诪专 讚拽讬讟驻讗 讝讛讜 驻专讬讜, 讜讛讬讬谞讜 讚诪转谞讬转讬谉 讚砖讘讬注讬转 谞拽讟讬 诇讛 讘讗讬诇谉 砖讗讬谞讜 注讜砖讛 驻讬专讜转, 讜讘砖诇诪讗 讗讬 诪转谞讬转讬谉 专讘谞谉 讛讬讗 砖驻讬专, 讗诇讗 讗讬 专' 讗诇讬注讝专 讛讬讗 诪"砖 讗讬诇谉 砖讗讬谞讜 注讜砖讛 驻讬专讜转. 讜讗讛讚专 讛讛讜讗 住讘讗 诪砖诪讬讛 讚专' 讬讜讞谞谉, 讚诇注讜诇诐 诪转谞讬转讬谉 讚砖讘讬注讬转 专' 讗诇讬注讝专 讜诇讗 专讘谞谉, 讚讗诇讜 专讘谞谉 拽讟驻讗 讚讙讜讝讗 诇注讜诇诐 诇讗讜 驻讬专讗 讛讬讗 讘讬谉 讘讗讬诇谉 讛注讜砖讛 驻讬专讜转 讘讬谉 讘讗讬诇谉 砖讗讬谞讜 注讜砖讛 驻讬专讜转. 讜讗讬讻讗 诇诪讬诪专 讚专' 讬讜讞谞谉 诪讚专' 讬讛讜砖注 谞驻拽讗 诇讬讛, 诪讚诇讗 诪驻诇讬讙 讗诇讗 讘讬谉 讚注拽专讬谉 诇砖专祝 讛驻讙讬谉, 讜讗诐 讗讬转讗 诇讬驻诇讜讙 讜诇讬转谞讬 讗驻讬诇讜 讘砖专祝 讛注诇讬谉 讜讛注讬拽专讬谉 诪诪砖 讚讛讜讬 专讘讜转讗 讟驻讬, 讜讛讗讬 讚拽讗 诪讬讬转讬 讘转专 讛讗讬 诇讬砖谞讗 讘转专讗 讚转谞谉 讗"专 砖诪注讜谉, 讚诪砖诪注 诇讻讗讜专讛 讚讛讗讬 讗讬讘注讬转 讗讬诪讗 讗讛讗讬 专讗讬讛 讘诇讞讜讚 诪住诪讬讱 诇讬讛, 诇讗 讛讬讗, 讗诇讗 讗讟注诪讗 拽诪讗 住诪讬讱 讜拽讗 诪住讬讬注 诇讬讛 诪诪转谞讬转讬谉 讙讜驻讬讛, 讚讛讗讬 诪转谞讬转讬谉 讛讬讬谞讜 诪转谞讬转讬谉 讙讜驻讛 讚讛讜专讚 讜讛讻驻专 讜讛拽讟祝 讜讻诪讜 砖讗谞讬 讻讜转讘 诇拽诪谉 讘住"讚. 讻讱 谞专讗讛 诇讬 驻讬专讜砖讗 讚砖诪注转讬谉 讜诇讬转 讘讬讛 住驻讬拽讗.
讜谞诪爪讗 诇驻讬 驻讬专讜砖 讝讛 讚诇讻讜诇讬 注诇诪讗 讘砖专祝 讛驻讙讬谉 讗住讜专, 讻讗住讛讚转讬讛 讚专' 讬讛讜砖注, 讜讘拽讟驻讗 讚讙讜讝讗 讘讗讬诇谉 砖注讜砖讛 驻讬专讜转 诇讻讜诇讬 注诇诪讗 驻诇讬讙讬 专讘谞谉 注诇讬讛 讚专' 讗诇讬注讝专, 讗诇讗 讚讘拽讟驻讗 讚讙讜讝讗 讚讗讬诇谉 砖讗讬谞讜 注讜砖讛 驻讬专讜转, 驻诇讬讙讬 专' 讝讬专讗 讜专' 讬讜讞谞谉, 讚诇专' 讝讬专讗 诪讜讚讜 讘讬讛 专讘谞谉, 讜诇专' 讬讜讞谞谉 讜专' 驻讚转 讗祝 讘讚讬讚讬讛 驻诇讬讙讬 专讘谞谉. 讜讘讛讗 诪转专爪讗 诇谉 谞诪讬 砖诪注转讗 讚讙讘讬谞转 讛讙讜讬讬诐 讚驻专拽 讗讬谉 诪注诪讬讚讬谉, (注讘讜讚讛 讝专讛 诇讛, 讘) 讚讗讬 诇讗, 讛讜讛 诇谉 诇讗拽砖讜讬讬 诇专' 讬讜讞谞谉 讜诇专' 驻讚转 诪诪转谞讬转讬谉 讚讙讘讬谞讜转 讛讙讜讬讬诐 诇讛讛讬讗 讟注诪讗 讚诪讜拽讬 诇讛 讛转诐 讘诪驻谞讬 砖诪注诪讬讚讬谉 讗讜转讛 讘砖专祝 讛注专诇讛 讜讻讚专' 讬讛讜砖注, 讗讬 谞诪讬 讗讬转 诇讛讜 诇诪讬诪专 讛转诐 讜诇专' 讬讜讞谞谉 讚拽讗诪专 讚驻诇讬讙讬 专讘谞谉 注诇讬讛 讚专' 讗诇讬注讝专 讗驻讬诇讜 讘拽讬讟驻讗 讚驻讬专讗 诪讗讬 讟注诪讗.
讜诇注谞讬谉 驻住拽 讛诇讻讛 拽讬"诇 讚拽讟驻讗 讚驻讬专讗 讚讗住讜专, 讚诇讗 驻诇讬讙讬 专讘谞谉 注诇讬讛 讚专' 讗诇讬注讝专, 讜讘拽讟驻讗 讚讙讜讝讗 讘讗讬诇谉 砖讗讬谞讜 注讜砖讛 驻讬专讜转 谞诪讬 讗驻砖专 讚讛讜讬 驻讬专讗 讗驻讬诇讜 诇专讘谞谉 讜讻讚专' 讝讬专讗, 讜驻砖讟讗 讚诪转谞讬转讬谉 讚砖讘讬注讬转 专讘谞谉 转谞讜 诇讛, 讚讗讬 专' 讗诇讬注讝专 诪讗讬 讗讬专讬讗 拽讟祝, 讗驻讬诇讜 讗讬诇谉 讛注讜砖讛 驻讬专讜转, 讜讛讗 讚讚讞讬 讛讛讜讗 住讘讗 诪砖诪讬讛 讚专' 讬讜讞谞谉 诇注讜诇诐 专' 讗诇讬注讝专 讜诇讚讘专讬讛诐 讚专讘谞谉 拽讗诪专 诇讛讜, 砖谞讜讬讗 讛讜讗 讜诇讗 住诪讻讬谞谉 注诇讬讛 讗诇讗 讗驻砖讟讗 讚诪转谞讬转讬谉. 讜讗讬 诪砖讜诐 讚专' 讬讛讜砖注 讚诇讗 诪驻诇讬讙 讗诇讗 讘讬谉 砖专祝 讛驻讙讬谉 诇砖专祝 讛注讬拽专讬谉, 讗讬讻讗 诇诪讬诪专 讚专' 讬讛讜砖注 诪讚砖诪注讬谞讬讛 诇专' 讗诇讬注讝专 讚讗转讗 诇讗砖诪讜注讬谞谉 专讘讜转讗, 讜讗住专 讗驻讬诇讜 讘砖专祝 讛注讬拽专讬谉 讚讗讬诇谉 讛注讜砖讛 驻讬专讜转, 讗讛讚专 诇讬讛 专' 讬讛讜砖注 讜讗住讛讬讚 讚讘讗讬诇谉 讛注讜砖讛 驻讬专讜转 诇讗 讗住专讜 讘砖专祝 讛注诇讬谉 讜讛注讬拽专讬谉 讗诇讗 讚讜拽讗 讘砖专祝 讛驻讙讬谉, 讜诪讬讛讜 讘讗讬诇谉 砖讗讬谞讜 注讜砖讛 驻讬专讜转, 讗驻讬诇讜 专讘谞谉 诪讜讚讜 讘砖专祝 讛注讬拽专讬谉 讚拽讬讟驻讜 讝讛讜 驻专讬讜 讜讻"砖 讛讜讗, 讜讻讚讜拽讬讗 讚专' 讝讬专讗 讜讻讚讻转讬讘谞谉 诇注讬诇.
注讜讚 讬砖 诇讬 诇讜诪专 讚讗驻讬诇讜 转诪爪讗 诇讜诪专 讚专讘谞谉 驻诇讬讙讬 注诇讬讛 讘讻诇 砖专祝 讛注讬拽专讬谉, 讜讗驻讬诇讜 讘讗讬诇谉 砖讗讬谞讜 注讜砖讛 驻讬专讜转 讜讻讚专' 讬讜讞谞谉, 讗讻转讬 讗讬讻讗 诇诪讬诪专 讚讛讬诇讻转讗 讻专' 讗诇讬注讝专 讘讛讗, 讛讜讗讬诇 讜住转诐 诇谉 转谞讗 讚砖讘讬注讬转 讻讜讜转讬讛, 讚专' 讗诇讬注讝专, 讜专' 讬讜讞谞谉 讚讗诪专 诇注讜诇诐 专' 讗诇讬注讝专 讜诇讚讘专讬讛诐 讚专讘谞谉 拽讗诪专 诇讛讜, 诇讗讜 诇诪讬诪专讗 讚诪砖讜诐 讚住讘讬专讗 诇讬讛 讘讻诇 拽讬讟驻讗 讚讙讜讝讗 讚砖专讬 拽讗 诪驻讬讙 诇讬讛 诇诪转谞讬转讬谉 诪讚专讘谞谉, 讗诇讗 诪砖讜诐 讗住讛讚转讬讛 讚专' 讬讛讜砖注 拽讗诪专 讜讻讚讻转讘讬谞讗 诇注讬诇, 讜讚讬诇诪讗 讘讛讗 讻专' 讗讬注讝专 住讘讬专讗 诇讬讛, 讜讻讟注诪讬讛 讚讗讬转 诇讬讛 讘注诇诪讗 讛诇讻讛 讻住转诐 诪砖谞讛. 讜讛讗 讚讗诪专 诇讬讛 专' 讝讬专讗 诇专' 驻讚转 讞讝讬 拽讗 砖专讬转 拽讬讟驻讗 诇注诇诪讗, 诇讗讜 诪讛讗讬 讟注诪讗 诇讞讜讚 讚诪讜拽讬 诇讛 诇诪转谞讬转讬谉 讻专' 讗诇讬注讝专 拽讗诪专 诇讬讛, 讗诇讗 诪讬谞讱 讜诪讗讘讜讱 拽讗诪专 诇讬讛, 讛讗 诇讚讬讚谉 讚拽讬"诇 讚讻讬 讗诪专讬谞谉 讘讗专讘注 讘住讚专 讟讛专讜转 拽讗诪专讬谞谉 讛讗 讘砖讗专 住讚专讬 讗讬讻讗, 讗驻砖专 谞诪讬 讚拽讬"诇 讻专' 讗诇讬注讝专 讘讛讗 诪砖讜诐 讚住转诐 诇谉 转谞讗 讻讜讜转讬讛, 讜讗驻讬诇讜 转诪爪讗 诇讜诪专 讚专' 讗诇讬注讝专 讛讬讗. 讜专"讞 谞诪讬 讛讻讬谉 驻住拽 讚讘砖讗专 住讚专讬 讗讬讻讗, 讜讛转诐 讘驻专拽 讗讬谉 诪注诪讬讚讬谉 讚讗讬讬转讬 讛讛讬讗 讚专' 讬讛讜砖注, 诇讗讜 诇诪讬砖专讬 讻诇 砖专祝 讞讜抓 诪砖专祝 讛驻讙讬谉 拽讗 诪讬讬转讬 诇讛, 讗诇讗 诇讗驻讜拽讬 诪讗讬讚讱 讚专' 讗诇讬注讝专 讚讛诪注诪讬讚 讘砖专祝 讛注专诇讛, 讚讛讛讬讗 讗驻讬诇讜 讘砖专祝 讛注诇讬谉 讜讛注讬拽专讬谉 讚讗讬诇谉 讛注讜砖讛 驻讬专讜转 拽讗 诪讬讬转讬 诇讛. 讜讗祝 讛专诪讘"诐 讝"诇 讻谉 驻住拽 讘砖专祝 讛注讬拽专讬谉 讚讗讬诇谉 砖讗讬谞讜 注讜砖讛 驻讬专讜转 讚拽讟驻讜 讝讛讜 驻专讬讜. 讜讝讛 谞专讗讛 诇讬 注讬拽专.



 讛讗 讚转谞谉 专' 砖诪注讜谉 讗讜诪专 讗讬谉 诇拽讟祝 砖讘讬注讬转 讜讞讻诪讬诐 讗讜诪专讬诐 讬砖 诇拽讟祝 砖讘讬注讬转. 讗讬谞讛 诪砖谞讛 讜讙诐 诇讗 诪爪讗谞讜讛 讙诐 讻谉 讘讞讬爪讜谞讛. 讜讗讜诪专 讗谞讬, 砖讛讬讗 讗讜转讛 诪砖谞讛 砖讘砖讘讬注讬转 (驻"讝 诪"讜) 讚转谞谉 讛讜专讚 讜讛讻驻专. 讜讛拽讟祝 讜讛诇讜讟诐 讬砖 诇讛谉 砖讘讬注讬转 专' 砖诪注讜谉 讗讜诪专 讗讬谉 诇拽讟祝 砖讘讬注讬转 诪驻谞讬 砖讗讬谞讜 讜砖讛 驻专讬. 讜诪砖讜诐 讚专' 砖诪注讜谉 转谞讬 诪驻谞讬 砖讗讬谞讜 驻专讬, 讜诪砖诪注 讚讟注诪讬讬讛讜 讚专讘谞谉 讚驻诇讬讙讬 注诇讬讛 诪砖讜诐 讚拽讟驻讜 讝讛讜 驻专讬讜, 讜诪住拽讬谞谉 讛讻讗 讘驻讬专讜砖讗 讚诪转谞讬转讬谉 讜讞讻诪讬诐 讗讜诪专讬诐 讬砖 诇拽讟祝 砖讘讬注讬转 诪驻谞讬 砖拽讟驻讜 讝讛讜 驻专讬讜, 讜讛讻谞讬住讜 驻讬专讜砖 讛诪砖谞讛 讘诇砖讜谉 诪砖谞转谞讜 诪诪砖 讻讗诇讜 谞砖谞讬转 诪砖谞转谞讜 讻谉 讘驻讬专讜砖. 讜讬砖 诇谞讜 讻讬讜爪讗 讘讛 讛专讘讛 讘转诇诪讜讚 讜讗讞转 诪讛谉 讘砖诇讛讬 驻专拽 讛讘讬转 讜讛注诇讬讛 讚讗诪专讬谞谉 讛转诐 转谞谉 讙讘讬 诪拽讞 讜诪诪讻专 讻讬 讛讗讬 讙讜讜谞讗 讛讬讜爪讗 诪谉 讛讙讝注 讜诪谉 讛砖专砖讬诐 砖诇 讛讗讬诇谉 讜讗讬谞讛 诪砖谞讛, 讗诇讗 诪驻谞讬 砖砖谞讬谞讜 诪拽爪转讛 讘驻专拽 讛诪讜讻专 讗转 讛住驻讬谞讛 (讘讘讗 讘转专讗 驻讗, 讗) 讚拽转谞讬 讛讬讜爪讗 诪谉 讛讙讝注 砖诇讜 讜诪谉 讛砖专砖讬诐 砖诇 讘注诇 讛讘讬转 拽专拽注, 讜专' 讬讛讜讚讛 拽转谞讬 诇讛, 讚诪讚专讬砖讗 专' 诪讗讬专 讛讜讬 住讬驻讗 诇讗讜 专' 诪讗讬专, 讚拽转谞讬 专讬砖讗 专' 诪讗讬专 讗讜诪专 拽谞讛 拽专拽注, 讜诪砖讜诐 讛讻讬 讗讬讬转讜 讛讱 讘专讬讬转讗 讘砖诐 诪转谞讬转讬谉, 诪砖讜诐 讚讘诪转谞讬转讬谉 专诪讬讝讗, 讜讻谉 讛讗 讚讗诪专讬谞谉 讛转诐 讜转谞谉 讙讘讬 注专诇讛 讻讬 讛讗讬 讙讜讜谞讗 讗讬谞讛 诪砖谞讛, 讗诇讗 讗讟讜 诇转讗 讚讛讗讬讱 讗诪专讬谞谉 讚转谞谉, 讜讘拽讬讚讜砖讬谉 驻专拽 讛讗讜诪专 讚转谞谉 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗转讙讬讬专 诇讗讞专 砖转转讙讬讬专讬 专' 诪讗讬专 讗讜诪专 诪拽讜讚砖转 专' 讬讜讞谞谉 讛住谞讚诇专 讗讜诪专 讗讬谞讛 诪拽讜讚砖转 专' 讬讛讜讚讛 讛谞砖讬讗 讗讜诪专 讜讻讜'. 讜讗讬诇讜 讘诪转谞讬转讬谉 转谞谉 住转诐 讗讬谞讛 诪拽讜讚砖转, 讜诇讗 转谞讬谞讗 讘讛 诇讗 专' 讬讛讜讚讛 讛谞砖讬讗 讜诇讗 专' 讬讜讞谞谉 讛住谞讚诇专, 讗诇讗 诪砖讜诐 讚注讬拽专讗 谞砖谞讬转 讘诪砖谞转谞讜 讜砖诇讗 讻讚讘专讬 专"诪, 讗诪专 转谞谉, 诇讜诪专 诇讱 讚讛讱 讘专讬讬转讗 诪转谞讬转讬谉 讛讬讗 讗诇讗 讚诇讗 驻专讬砖 讘诪转谞讬转讬谉 讻讚驻专讬砖 讘讘专讬讬转讗 讘讛讚讬讗. 讜讗"转 讝讜 讗讬谞讛 砖讬讟讛 讗谞谉 拽讬讬诪讬谞谉 注诇讛 讚讛讛讬讗 讚讛讜讜专讚 讜讛讻驻专, 讜诪转诪讛讬谉 注诇讬讛 讚专' 讝讬专讗 讛讬讻讬 诇讗 诪讜拽讬 诇讛 讗讬讛讜 谞诪讬 讻专' 讗诇讬注讝专, 讚专讘谞谉 讜讚讗讬 驻诇讬讙讬 注诇讬讛, 讜讻讚讚讬拽讬' 诪诪转谞讬' 讚注专诇讛, 讜讛砖转讗 诪讛讚专 诇讛讜 专' 讝讬专讗 讗讛讛讬讗 诪转谞讬转讬谉 讙讜驻讗 讜讗诪专 诇讛讜 诪讗谉 讞讻诪讬诐 讚驻诇讬讙讬 注诇讬讛 讚专' 讗诇讬注讝专 讛讗 讗诪专讬 讚诇讗讜 诇讗 讛讬讗, 讚专' 讝讬专讗 讛专讬 讗讛讚专 诇讛讜, 注诇 讻专讞讬谉 诪讙讜驻讗 讚诪转谞讬转讬谉 讚讬讬拽讬谞谉 讚诇讗讜 专' 讗诇讬注讝专 转谞讬 诇讛, 诪讚谞拽讟 诇讛 讘讗讬诇谉 砖讗讬谞讜 注讜砖讛 驻专讬, 讚讗讬 专' 讗诇讬注讝专 诪"砖 砖讗讬谞讜 注讜砖讛 驻讬专讜转 讗驻讬诇讜 讗讬诇谉 砖注讜砖讛 驻讬专讜转 讜讻讚诪驻专砖 讜讗讝讬诇 讻谞"诇.



转谞讗 砖诇砖 讘转讜诇讜转 讛谉 讘转讜诇转 讗讚诐 讻诇 讝诪谉 砖诇讗 谞讘注诇讛 谞驻拽讗 诪讬谞讛 诇讻"讙 讗讬 谞诪讬 诇讻转讜讘转 诪讗转讬诐. 讜讛讗 讚拽转谞讬 讘转讜诇转 讗讚诐, 讬砖 诇讜诪专 讚诇讗讜 讚讜拽讗, 讗诇讗 讻诇 砖诇讗 谞注砖讛 讘讛 诪注砖讛 讗讬砖, 讗讘诇 谞注砖讛 讘讛 诪注砖讛 讗讬砖 讜讗驻讬诇讜 注"讬 讛讻讗转 注抓, 讛专讬 讝讜 讻讘注讜诇转 讗讚诐 讘讬谉 诇讻"讙 讘讬谉 诇讻转讜讘转 诪讗转讬诐. 讜诇讬 谞专讗讛 讚讘转讜诇转 讗讚诐 讚讜拽讗 拽讗诪专, 讜讻讚转谞讬讗 讘驻专拽 讛讘讗 注诇 讬讘诪转讜 (讬讘诪讜转 谞讟, 讘) 谞讘注诇讛 诇诪讬 砖讗讬谞讜 讗讬砖 讻砖专讛 诇讻讛讜谞讛, 讜讗诪专讬谞谉 转讜 讛转诐 专讘 讜专讘讬 讬讜讞谞谉 讚讗诪专讬 转专讜讬讬讛讜 讘讜讙专转 讜诪讜讻转 注抓 诇讗 讬砖讗 讜讗诐 谞砖讗 谞砖讗 讗诇诪讗 住讜驻讛 诇讛讬讜转 讘讜讙专转 转讞转讬讜 讜诪讜讻转 注抓 转讞转讬讜, 讜讗注"驻 砖砖谞讬谞讜 砖诐 讘诪砖谞转谞讜 (砖诐, 注"讗) 讻讛谉 讙讚讜诇 诇讗 讬砖讗 讗转 诪讜讻转 注抓, 讜诪砖诪注 讚讻讜诇讛讜 诪讜讚讜 讘讛, 讚讬诇诪讗 诇讻转讞讬诇讛 讜诪讚专讘谞谉 讜讛讻讗 讘讚讬注讘讚 讜诪讚讗讜专讬讬转讗 讛讜讗讬诇 讜住讜驻讛 诇讛讬讜转 诪讜讻转 注抓 转讞转讬讜, 讜讻讚讗诪专讬 专讘 讜专' 讬讜讞谞谉 讛转诐 讘驻专拽 讛讘讗 注诇 讬讘诪转讜 (讬讘诪讜转 住, 讗) 讜诇讻转讜讘讛 谞诪讬 讗转讬讗 讻专' 诪讗讬专 讚讗诪专 讘驻专拽 拽诪讗 讚讻转讜讘讜转 (讬讗, 讗) 诪讜讻转 注抓 讻转讜讘转讛 诪讗转讬诐. 讜讗讬讻讗 诇诪讬讚拽 讜诇讟注诪讬讛 讚诪拽砖讛, 讚讛讗 讗讬讻讗 讘转讜诇转 讘转讜诇讬诐 讜讛讬讬谞讜 讘讜讙专转 砖诇讗 谞注砖讛 讘讛 诪注砖讛 讗讬砖, 讜谞驻拽讗 诪讬谞讛 诇讻讛谉 讙讚讜诇 讚讘讜讙专转 讗住讜专讛 诇讻讛谉 讙讚讜诇. 讜讬"诇 讚讬住讘专 诇讛 讻专' 讗诇讬注讝专 讜专' 砖诪注讜谉, 讚讗诪专讬 讛转诐 讘讬讘诪讜转 讘驻' 讛讘讗 注诇 讬讘诪转讜 讚讘讜讙专转 诪讜转专转 诇讻"讙. 讜诪讬讛讗 诇诪讗讬 讚驻专讬' 专讘 砖讬砖讗 讘专讬讛 讚专讘 讗讬讚讬 讚诇讗 拽转谞讬 讗诇讗 诪讬讚讬 讚转诇讬 讘诪注砖讛, 讗讬讻讗 诇诪讬诪专 讚讗驻讬诇讜 讘讜讙专转 讗住讬专讗, 讗诇讗 讚诇讗 转谞讬 讗诇讗 诪讬讚讬 讚转诇讬 讘诪注砖讛, 讗讘诇 讘讜讙专转 讜讘转讜诇转 讚诪讬诐 讚诇讗 转诇讬 讘诪注砖讛 诇讗 拽转谞讬.





专讬讟讘"讗

诪驻谞讬 砖爪专讬讱 诇讜诪专 讛讘讚诇讛 讘讞讜谞谉 讛讚注转. 驻讬壮 讜讗讬 讗转讬 诇诪讻诇诇讗 讗转讬 诇诪讟专讚讛 讜讗注驻状讬 砖讛讬讗 转讞诇转 讘专讻讛 讜讗讬讻讗 讚拽状诇 诪讛讗 讚讗诪专讬谞谉 讘驻专拽 转驻诇转 讛砖讞专 讗专状谞 讻诇 讛砖谞讛 讻诇讛 诪转驻诇诇 讗讚诐 讛讘讬谞谞讜 讞讜抓 诪诪状砖 讜诪诪讜爪讗讬 讬状讟 诇驻讬 砖爪专讬讱 诇讜诪专 讛讘讚诇讛 讘讞讜谞谉 讛讚注转 讜驻专讻讬谞谉 注诇讛 讜谞讻诇诇讛 讜讗住讬拽谞讗 讘拽讜砖讬讗 讜诪讗讬 拽砖讬讗 讚讛讗 专状讞 讘谉 讗谞讟讬讙谞讜住 讚讗诪专 讛讻讬 讜讬状诇 讚讛转诐 拽讜砖讬讗 讘注诇诪讗 讛讬讗 讜诇讗讜 诪讚讞讬讛 讛讛讬讗 诪讬诪专讗 讘讛讻讬 讜讘讚讜讻转讬 讟讜讘讗 讬讻讜诇 诇诪讬诪专 讜诇讬讟注诪讬讱 讜诇讗 讞讬讬砖 诇讛讻讬 讜讻谉 讚注转 讛讙讗讜谞讬诐 讝状诇 砖诐 讜讗讞专讬诐 转讬专爪讜 讚砖讗谞讬 讛转诐 砖讗讜诪专 讻谉 讘讻诇 讛砖谞讛 讗诇讬讘讗 讚专状谞 讜讻讬讜谉 讚讻谉 诇讗 讗转讬 诇讗讟专讜讚讬 注讬状诇 讚讘诪讜爪讗讬 讬状讛 砖讛讜讗 诪注讜谞讛 讜讗讬谉 讚注转讜 诪讬讜砖讘转 注诇讬讜 讗转讬 诇讗讟专讜讚讬 讜讻诪讜 砖讗诪专讜 讛讗诪讜专讗讬诐 讗讞状讻 诪驻谞讬 讻谉 讚转驻诇转 谞注讬诇讛 驻讜讟专转 砖诇 注专讘讬转.



讜讛转谞谉 专状讗 讗讜诪专 讜讻讜'. 驻讬壮 讜驻诇讬讙讬 专讘谞谉 注诇讬讛 讗讘诇 讘拽讟驻讗 讚驻讬专讗 诪讜讚讛 诇讬讛. 驻讬壮 讜诪讜拽诪讬壮 诪转谞讬壮 讚砖讘讬注讬转 讘拽讟驻讗 讚驻讬专讗 讜讻专讘谞谉 砖讻诇 讚讘专 砖谞讜诇讚 诪诇讞讜转 讚驻专讬 谞拽专讗 拽讟驻讗 注诇 砖诐 讛砖专祝 讛讬讜爪讗 诪谉 讛注抓 讜讗祝 砖诪谉 讗驻专住诪讜谉 谞拽专讗 砖专祝 诪注爪讬 讛拽讟祝.



讜讗讘状讗 讻讬 驻诇讬讙讬. 讜讻讜' 驻讬壮 讜诪转谞讬壮 讚砖讘讬注讬转 讜注专诇讛 讘拽讟驻讗 讚讙讜讝讝讗 讗诇 讚诪转谞讬壮 讚砖讘讬注讬转 讘讗讬诇谉 砖讗讬谞讜 注讜砖讛 驻讬专讜转 讜讛讬讬谞讜 注爪讬 讛拽讟祝 诪诪砖 讜诪转谞讬壮 讚注专诇讛 讘讗讬诇谉 讛注讜砖讛 驻讬专讜转 讻讱 谞专讗讛 驻讬壮 讛住讜讙讬讗 诇驻砖讜讟讛 讜讬状讗 砖讗状讗 诇讗拽讜诪讬 诪砖谞讛 讚砖讘讬注讬转 讘拽讟驻讗 讚驻讬专讗 诪讚拽转谞讬 讜讛拽讟祝 讜讚讻状注 讛拽讟祝 讛讬讬谞讜 砖专祝 诪注爪讬 讛拽讟祝 讛谞讝讻专 讘讻诇 诪拽讜诐 讜讛讜讗 拽讟驻讗 讚讙讜讝讝讗 诇讻讱 驻讬壮 讚讗驻讬诇讜 讘讗讜拽诪转讗 拽诪讬讬转讗 讚讗讜拽诪讗 诪转谞讬转讬谉 讚砖讘讬注讬转 讻专讘谞谉 讘拽讟驻讗 讚讙讜讝讝讗 讘讗讬诇谉 砖讗讬谞讜 注讜砖讛 驻讬专讜转 诪讜拽诪讬谞谉 诇讛 谞诪讬 讻讚讗讜拽讬壮 讘驻专讜拽讗 讘转专讗 讗诇讗 讚诪注讬拽专讗 诪讻专讞讬讱 诇讱 诪讛讛讬讗 讚专壮 讬讛讜砖注 讚拽讗诪专 讚诪讬讬专讬 专讘谞谉 讘拽讟驻讗 讚驻讬专讗 讜诪砖诪注 诇谉 讚专状砖 讚诪讜讚讛 讘讗讬诇谉 砖讗讬谞讜 注讜砖讛 驻讬专讜转 讚拽讟驻讗 讝讛讜 驻专讬讜 讜讘转专 讛讻讬 诪讻专讬讞讬谉 诇讛 诪诪砖 诪讗讬讚讱 讚专状砖 讜讝讜 砖讬讟转 拽爪转 专讘讜转讬 讗讘诇 诇砖讜谉 讛讙诪壮 拽砖讛 诪讗讚 诇驻讬壮 讝讛 讚讘讛讚讬讗 诪砖诪注 诪诇讬砖谞讗 讚讻诇 讞讚讗 诪谞讬讬讛讜 讗讜拽诪转讗 讘讗谞驻讬 谞驻砖讛.



转状专 谞砖讗转 讜诇讗 专讗转讛 讜讻讜壮 讗讬谞讜 讜讛讗诪专 专讘 讻讛谞讗 讜讻讜'. 讛讗 讚诇讗 驻专讻讬谞谉 诇讛 讗诪转谞讬壮 诪砖讜诐 讚讗讬讻讗 诇诪讬诪专 讚讛讗 讚转谞谉 讻诇 砖诇讗 专讗转讛 讚诐 诪讬诪讬讛 讜讗注驻状讬 砖讛讬讗 谞砖讜讗讛 讛讬讬谞讜 砖诇讗 专讗转讛 讚诐 讘转讜诇讬诐 诇讛讻讬 谞拽讟讬壮 讗诪转谞讬转谉 讚驻讬专砖讛 讘讛讚讬讗 讘讚诐 讘转讜诇讬诐.



讘转讜诇转 讗讚诐 讻诇 讝诪谉 砖诇讗 谞讘注诇讛 谞状诪 诇讻讛谉 讙讚讜诇 讗状谞 诇讻转讜讘讛 诪讗转讬诐. 驻讬壮 砖诇讗 谞讘注诇讛 讘注讬诇壮 讙诪讜专讛 讜诇讗驻讜拽讬 拽讟谉 讛讘讗 注诇 讛讙讚讜诇讛 讗状谞 讙讚讜诇 讛讘讗 注诇 讛拽讟谞讛 讚诇讗讜 讻诇讜诐 讛讜讗 讜讻谞讜转谉 讗爪讘注 讘注讬谉 讚诪讬 讜讻讚讗讬转讗 讘讬讘诪讜转 诇注谞讬谉 讻状讙 讜讘驻状拽 讚讻转讜讘讜转 诇注谞讬谉 讻转讜讘讛 讜诇驻讜诐 驻砖讟讬讛 讚讛讗讬 诇讬砖谞讗 讻诇 砖讛讬讗 诪讜讻转 注抓 讻砖专讛 诇讻讛讜谞讛 讜诇讻转讜讘讛 谞诪讬 讗转讬讗 讻专状诪 讚诇讬转 讛诇讻转讗 讻讜转讬讛 讜讗讬谞讜 谞讻讜谉 讚讛讗 诪讜讻转 注抓 讗住讜专讛 诇讻讛讜谞讛 诇讻转讞诇讛 诇讻状注 讜讗注状讙 讚讗讬讻讗 诪状讚 讛转诐 讚讗诐 谞砖讗 谞砖讜讬 诇驻讬 砖住讜驻讛 诇讛讬讜转 诪讜讻转 注抓 转讞转讬讜 诇讬讻讗 诇讗讜拽讜诪讗 诇讛讗 讘讚讬注讘讚 讜诇讬讻讗 诇讗讜拽讜诪讗 谞诪讬 诇注谞讬谉 讻转讜讘讛 讻专状诪 讜诇讗 讻讛诇讻转讗 诇讻讱 讬状诇 讬讜转专 讚谞讘注诇讛 诇讗讜 讚讜拽讗 讜讛状讛 讻诇 砖谞注砖讛 讘讛 诪注砖讛 讘注讬诇讛 讜讗驻讬壮 注状讬 注抓 讗诇讗 讚谞拽讟 诇讬砖谞讗 讘讛讜讜讛 讜诪讗讬 讚讛讜讛 诇讚状讛 讜诇讗 诇诪注讜讟讬 诪讜讻转 注抓.



讜讗诐 讗讬转讗 诇讬转谞讬 谞诪讬 讛讗讬. 讜讗状转 讜诇讚讬讚谉 诇讬转谞讬 谞诪讬 讘转讜诇转 讘转讜诇讬诐 诪砖讜诐 讘讜讙专转 诪讬讛转 讜讬状诇 讚讛砖转讗 住状讚 讚讘讜讙专转 讻砖专讛 诇讻讛讜谞讛 讻专讘讬 讬讛讜讚讛 讜专状砖 讜诇诪讗 讻驻专拽讬谞讬谉 诇拽诪谉 讚诇讗 转谞讬 讗诇讗 诪讬讚讬 讚转诇讬 讘诪注砖讛 转讜 诇状拽 讘讜讙专转 讻诇诇.



讗诇讗 讚诇讗 拽驻讬抓 诇讙诪专讬. 讜诪讬讛讜 诪讝讘谉 讝讘谞讬 诇讛 诪砖讜诐 讚诇讗 讗转讬 诇讬讚讬 住驻拽 谞讚讛 讜讻讛讛讜讗 讚讗诪专壮 讘驻状拽 讚讻转讜讘讜转 诇讱 讝讻讛 讘诪拽讞讱 讜诪状砖 转谞讞讜诪讬谉 砖诇 讛讘诇 谞讬讞诪讱 讛讬讬谞讜 诪砖讜诐 讚讗状诇 诇讱 讝讻讛 讚诪砖诪注 讚讝讻讜转 讛讜讗 诇讙诪专讬 讜诪讬讛讜 讗讬讻讗 讚谞讬讞讗 诇讬讛 讘讛讻讬.



砖谞讗诪专 讜讬讛讬 讻诪砖诇砖 讞讚砖讬诐. 驻讬专壮 讜住状诇 讚讛讬讬谞讜 讙壮 讞讚砖讬诐 讙诪讜专讬谉 讜诪砖讜诐 讚讛讜讛 砖诇砖 注讘讜专 谞拽讟 诪砖诇砖 讜讚诇讗 讻诪讗谉 讚讚专讬砖 讚诪拽爪转讜 砖诇 专讗砖讜谉 讜砖诇讬砖讬.



诪砖讜诐 讚讗讬讻讗 讚讬诇讚讛 诇讟'. 驻专砖状讬 讝状诇 讜讚讬诇诪讗 拽专讗 诪讬讬专讬 讻讛谞讛讜 讚讬诇讚谉 诇讟壮 讚讗讬诇讜 讚讬诇讚谉 诇讝壮 注讬讘讜专谉 谞讬讻专 诇讘壮 讞讚砖讬诐 砖讛讜讗 砖诇讬砖 注讘讜专谉 讚拽讬状诇 讬讜诇讚转 诇讝壮 讬讜诇讚转 诇诪拽讜讟注讬谉 讜讗状转 诇讙讘讬 讬讜诇讚转 诇讟壮 专讗讬讛 讙诪讜专讛 讛讬讗 讜诇讙讘讬 讬讜诇讚转 诇讝壮 讗驻讬壮 讝讻专 讗讬谉 讻讗谉 讬状诇 讻讬讜谉 讚诇讗 谞拽讟 讻诪砖诇砖 讞讚砖讬讛 讜谞拽讟 讞讚砖讬诐 拽专讜讘 讛讚讘专 诇讜诪专 讚讘讻诇 讗砖讛 讛讜讬 讛讻专转 讛注讜讘专 讻谉 讜讗驻讬壮 讚讬讜诇讚转 诇讝壮 讜诇讙讘讬 讛讛讬讗 讛讜讗 讚拽专讬 诇讬讛 讝讻专 诇讚讘专. 讻讬 讻转讬讘 讛讗 讘讝讻专讬诐 讻转讬讘. 讜讗讬谞讜 讗诇讗 诪砖诇 讘注诇诪讗 讜诪讬 讬砖 讻讗谉 讝讻专 砖讻诇 诪砖诇 讛讜讗 讚讜诪讛 诇谞诪砖诇.





讛诪讗讬专讬

讛讗 讚讗诪专 专讘讬 讞谞讬谞讗 讘谉 讙诪诇讬讗诇 诪转驻诇诇 讬"讞 诪驻谞讬 砖爪专讬讱 诇讜诪专 讛讘讚诇讛 讘讞讜谞谉 讛讚注转. 讗讬讻讗 讚诪拽砖讜 注诇讛 讜谞讬讻诇诇讛 诪讻诇诇 讻讚诪拽砖讬谞谉 讘讙诪专讗 讘诪住讻转 讘专讻讜转 (讚祝 讻"讟) 讚讗诪专讬谞谉 讻诇 讛砖谞讛 讻讜诇讛 诪转驻诇诇 讗讚诐 讛讘讬谞谞讜 讞讜抓 诪诪讜爪讗讬 砖讘转讜转 讜诪讜爪讗讬 讬"讟 砖爪专讬讱 诇讜诪专 讛讘讚诇讛 讘讞讜谞谉 讛讚注转 讜讛讜讬谞谉 讘讛 讜谞讬讻诇诇讛 诪讻诇诇 讜讗住讬拽谞讗 讘拽砖讬讗 讜讛讻讗 谞诪讬 转讬拽砖讬 讜谞讬讻诇诇讛 诪讻诇诇.
 讜诪转专爪讬谉 讛转诐 讻讬讜谉 讚讗诪专 讻诇 讛砖谞讛 讻讜诇讛 诪转驻诇诇 讛讘讬谞谞讜 诪驻拽注 驻拽讬注 诇讬讛 诇诪讻诇诇 讻诪讛 讚讘注讬 讗讘诇 讛讻讗 讻讬讜谉 讚诇讗 专讙讬诇 讘讛讘讬谞谞讜 讗诇讗 讘诪讜爪讗讬 讬讜诐 讻驻讜专讬诐 讘诇讘讚 讛讜讗 讚诪转驻诇诇 诇讬讛 诪驻谞讬 讛讟讜专讞 讗讬 讗转讬 诇诪讬讻诇诇 讘讬讛 诪讬讚讬 讗转讬 诇诪讬讟注讗. 注讜讚 讬"诇 讛转诐 讜讛讻讗 拽砖讬讗 诇讙诪专讗 讜诪讬讛讜 诇讗 诪讬讚讞讬 诪讬诪专讗 讘拽砖讬讗 讜讗驻砖专 讛讜讛 讛转诐 诇诪讬诪专 讜诇讟注诪讬' 讛讗 讚转谞讬讗 转讬拽砖讬 诇讱 讗诇讗 讗讬讻讗 讻诪讛 讚讜讻转讬 讚讬讻讜诇 诇诪讬诪专 讜诇讟注诪讬讱 讜诇讗 讗诪专. 



 讛讗 讚讗诪专 专讘 砖砖转 讘专讬讛 讚专讘 讗讬讚讬 讻讬 拽转谞讬 诪讬讚讬 讚转诇讬 讘诪注砖讛. 驻讬专砖 讗诇讬讘讗 讚专"砖 拽住讘专 讛讗讬 转谞讗 讘讜讙专转 诪讜转专转 诇讻讛谉 讙讚讜诇 讗"谞 谞驻拽讗 诪讬谞讛 诇讻转讜讘讛 讜诇讗 诇讻讛谉 转谞讬讗 讜诪讜讻转 注抓 诪讬诇转讗 讚转诇讬 讘诪注砖讛 讛讜讗 讜讛讗讬 讚拽转谞讬 讻诇 讝诪谉 砖诇讗 谞讘注诇讛 诇讗讜 讚讜拽讗 讗诇讗 砖诇讗 谞讟诇讜 讘转讜诇讬讛 讘讬谉 讘注抓 讘讬谉 讘讗讚诐. 讗"谞 拽住讘专 诪讜讻转 注抓 诪讜转专转 诇讻讛谉 讙讚讜诇 讜讻转讜讘转讛 诪讗转讬诐 讜诪讞诇讜拽转 讛讬讗 讘讬讘诪讜转 讜讘讻转讜讘讜转. 讜讻谉 讛讗 讚讗诪专 谞"诪 诇谞讞诇 讗讬转谉 住讘专 诇讛 讻专' 讬讗砖讬讛 讗砖专 诇讗 讬注讘讚 讘讜 诇砖注讘专 讜讗讬转讗 讘驻诇讜讙转讗 讘驻' 注讙诇讛 注专讜驻讛.





转讜住驻讜转 专讗"砖

讜讛讗 拽砖讬砖 诪讬谞讬讛. 驻专砖"讬 专' 讞谞讬谞讗 讘谞讜 砖诇 专"讙 讚讬讘谞讛 讛讜讛 讞讘讬专讜 砖诇 专' 讗诇讬注讝专 讜专' 讗诇讬注讝专 [讘注诇 讗讞讜转讜] 讚专"讙 [讛讬讛] 讻讚讗讬转讗 讘驻专拽 讛讝讛讘 讜讛讱 诇讗讜 专讗讬讛 讚讗驻砖专 讚诇讗 讚讛讜讛 拽砖讬砖 讛专讘讛 讗注"讙 讚专' (讗诇讬注讝专) [讙诪诇讬讗诇] 讛讬讛 谞砖讜讬 讗讞讜转 讗讘讬讜 讗诇讗 诇拽诪谉 讘讛诪驻诇转 诪砖诪注 砖讛讬讛 讘讬诪讬 专' 诪讗讬专 讗讜 讗讞专讬讜 讚拽讗诪专 专' (诪讗讬专) 讞谞讬谞讗 讘谉 讙诪诇讬讗诇 谞专讗讬谉 讚讘专讬 专' 诪讗讬专. 讜讘拽讚讜砖讬谉 讛讜讗 讘专 驻诇讜讙转讬讛 讚专' 诪讗讬专 讘转谞讗讬 讻驻讜诇. 讜转讬诪讛 讚讘转"讻 讙讘讬 驻谞讞住 砖注诇讛 讙讜专诇讜 诇讛讬讜转 讻"讙 讗诪专 专' 讞谞讬谞讗 讘谉 讙诪诇讬讗诇 讜讛诇讗 讞转谞讬谞讜 讛讬讛 诪砖诪注 讚拽讜讚诐 讞讜专讘谉 讛讜讛. 讜讬"诇 讚讞转谉 讘讬转 讗讘讗 拽讗诪专 诪讚诇讗 拽转谞讬 讞转谞讬. 讜讗"转 讛讗 讘住讜祝 诪住讻转 住讜讟讛 讗诪专 专砖讘"讙 讗诇祝 讬诇讚讬诐 讛讬讜 讘讘讬转 讗讘讗 讜诇讗 谞砖转讬讬专 诪讛诐 讗诇讗 讗谞讬 讻讗谉 讜讘谉 讗讞讬 讗讘讗 讘注住讬讗. 讗谞讬 诇诪讚转讬 转讜专讛 讜讘谉 讗讞讬 讗讘讗 诇诪讚 讞讻诪转 讬讜谞讬转. 讗诇诪讗 诇讗 讛讬讜 诇讜 讗讞讬诐 讜讛讻讗 诪砖诪注 砖专' 讞谞讬谞讗 讛讬讛 讗讞讬讜. 讜讬"诇 讚讘讘讬转 讗讘讬 讗讘讗 拽讗诪专 讻砖谞讛专讙 (专"讙) [专砖讘"讙] 讛讝拽谉. 转讚注 诪讚拽讗诪专 讘谉 讗讞讬 讗讘讗 讜讻砖讗诪专 讚讘专 讝讛 注讚讬讬谉 讛讬讛 专' 讞谞讬谞讗 讗讞讬讜 拽讟谉:



讜诪讬 拽讗讬 讻讜讜转讬讛 讜讛转谞讬讗 讻讜'. 讛拽砖讛 讛专' 砖诪砖讜谉 诪拽讜爪讬 诪讗讬 拽砖讬讗 诇讬讛 讛砖转讗 讟驻讬 诪砖讜诐 讚拽讗讬 专' 讗诇讬注讝专 讻讜讜转讬讛 讘诇讗讜 讛讻讬 转拽砖讬 诪讚讬讚讬讛 讗讚讬讚讬讛. 讜讬"诇 讚诪讚讬讚讬讛 讗讚讬讚讬讛 诇讗 拽砖讛 讚讗讬讻讗 诇诪讬诪专 讛讗 讚诇注讬诇 讗讬讬专讬 讘诪讜爪讗讬 砖讘转 诇讬讜诐 讟讜讘 讜讛讻讗 讗讬讬专讬 讘诪讜爪讗讬 砖讘转 诇讞讜诇. 讗讘诇 讛砖转讗 讚拽讗诪专 讚专' 讗诇讬注讝专 拽讗讬 讻讜讜转讬讛 注"讻 拽讗讬 讘诪讜爪讗讬 砖讘转 诇讞讜诇 讚讘讛讻讬 讗讬讬专讬 专' 讗诇讬注讝专:



诪驻谞讬 砖爪专讬讱 诇讜诪专 讛讘讚诇讛 讘讞讜谞谉 讛讚注转. 讜讗"转 讜谞讻诇诇讬讛 诪讻诇诇 讚讛讻讬 谞诪讬 驻专讬讱 讘驻专拽 转驻诇转 讛砖讞专 诇诪"讚 讗讬谉 诪转驻诇诇讬谉 讘诪讜爪讗讬 砖讘转 讛讘讬谞谞讜. 讜讬"诇 讚讛转诐 驻专讬讱 砖驻讬专 讻讬讜谉 讚拽讗诪专转 讚讻诇 讛砖谞讛 讻讜诇讛 诪转驻诇诇 讗讚诐 讛讘讬谞谞讜 讘诪讜爪讗讬 砖讘转 谞诪讬 诇讗 讬砖谞讛 诪谞讛讙讜 讜讬讻诇讜诇 讛讘讚诇讛 讘讛讘讬谞谞讜 注诐 砖讗专 讛讘专讻讜转 砖讛讜讗 讻讜诇诇 讗讘诇 讛讻讗 讚住讘专 讚讻诇 讛砖谞讛 诪转驻诇诇 讬"讞 砖诇讬诪讜转 诇讬讻讗 诇诪讬驻专讱 讜谞讻诇诇讬讛 诇砖谞讜转 诪谞讛讙讜 砖诇 讻诇 讛砖谞讛:



讗讘诇 讘拽讬讟驻讗 讚驻讬专讗 诪讜讚讜 诇讬讛. 讗诪讗讬 讚拽讗诪专 专' 讝讬专讗 诇注讬诇 讞讝讬 讚诪讬谞讱 讜诪讗讘讜讱 拽砖专讬转讜 拽讬讟驻讗 诇注诇诪讗 拽诪转诪讛. 讜转讬诪讛 讜专' 驻讚转 讘讗讬讝讜 拽讬讟驻讗 讗讬讬专讬 讗讬 讘拽讬讟驻讗 讚驻讬专讗 讗驻讬' 专' 讬讛讜砖注 诪讜讚讛 讚讗住讜专 讜讗诪讗讬 拽讗诪专 诇讬讛 拽讬讟驻讗 诇注诇诪讗 讻讚转谞谉 砖专祝 讛驻讙讬谉 讗住讜专 讜讗讬 讘拽讬讟驻讗 讚讙讜讜讝讗 讗诪讗讬 拽驻讬讚 专' 讝讬专讗 讜讚讗讬 拽讬讟驻讗 讚讙讜讜讝讗 砖专讬 讜讬"诇 讚专' 驻讚转 讗讬讬专讬 讘拽讬讟驻讗 讚驻讬专讗 讜住讘专 讚专' 讬讛讜砖注 谞诪讬 住讘专 讚拽讬讟驻讗 诇讗讜 驻讬专讗 讛讜讗 讜砖专讬 讘砖讘讬注讬转 讜讛讗 讚讗住专 讘砖专祝 讛驻讙讬谉 讘注专诇讛 诪砖讜诐 讚讻转讬讘 讜注专诇转诐 注专诇转讜 讗转 驻专讬讜 讜诪专讘讬谞谉 讗转 讛讟驻诇 诇驻专讬讜 讗驻讬' 诪讬讚讬 讚诇讗 驻讬专讗 讻讙讜谉 拽讬诇驻讬谉 专诪讜谞讬诐 讜讗讙讜讝讬诐 讗讘诇 砖专祝 讛注诇讬谉 讜砖专祝 讛注讬拽专讬谉 讚诇讗讜 驻讬专讗 讛讜讗 砖专讬 讚诇讗 讛讜讬 讛砖专祝 讟驻诇 诇驻专讬. 讜专' 讝讬专讗 住讘专 讚讻讬 讛讬讻讬 讚住讘专 专' 讬讛讜砖注 讙讘讬 注专诇讛 拽讬讟驻讗 讚驻讬专讗 驻讬专讗 讛讜讗 讛"谞 讙讘讬 砖讘讬注讬转 拽讬讟驻讗 驻讬专讗 讛讜讗 讜讗住讜专 讜诪砖讜诐 讛讻讬 拽驻讬讚 讜诇砖讬谞讜讬讗 讗讞专讬谞讗 讗讬讬专讬 专' 驻讚转 讘拽讬讟驻讗 讚讙讜讜讝讗 讘讗讬诇谉 砖讗讬谞讜 注讜砖讛 驻讬专讜转 讜讛讬讛住讜讘专 讻讛讛讜讗 住讘讗 讚住讘讬专讗 讚专' 讗诇讬注讝专 讗讜住专 讜讞讻诪讬谉 诪转讬专讬谉 讜拽讗 砖专讬 诇注讬诇. 讜专' 讝讬专讗 讛拽驻讬讚 讻讬 讛讜讗 住讜讘专 讚专讘谞谉 诪讜讚讜 讘讗讬诇谉 砖讗讬谞讜 注讜砖讛 驻讬专讜转 讚拽讬讟驻讜 讝讛讜 驻专讬讜:



谞驻拽讗 诪讬谞讛 诇讻"讙. 诪砖诪注 讚诇讗 讗住讬专讗 诇讬讛 讗诇讗 讗"讻 讘注讜诇转 讗讚诐. 转讬诪讛 讛专讬 讘讜讙专转 讜诪讜讻转 注抓 讚讗诪专讬谞谉 驻专拽 讛讘讗 注诇 讬讘诪转讜 诇讗 讬砖讗 讜诪讚讗讜专讬讬转讗 讻讚诪讜讻讞 讛转诐. 讜讬"诇 讚讘讚讬注讘讚 讗诐 谞砖讗 谞砖讜讬 讻讚讗讬转讗 讛转诐 讗讘诇 讘注讜诇转 讗讚诐 讗诐 谞砖讗 讬讜爪讬讗 讗"谞 讛"拽 谞驻拽讗 诪讬谞讛 诇讻"讙 讗诐 讛讬讗 讘注讜诇转 讗讬砖 讜注讚讬讬谉 讛讬讗 讘转讜诇讛 讻讙讜谉 砖讘注诇 讘讛讟讬讬讛 讗驻讬' 讛讻讬 讗住讜专讛 讻讚讗讬转讗 驻' 讗讬谉 讚讜专砖讬谉 讜注讚讬讬谉 讛讬讗 讘转讜诇讛 讙讘讬 讘转讜诇讛 砖注讬讘专讛. 讜讗"转 讗诪讗讬 诇讗拽讗诪专 谞驻拽讗 诪讬谞讛 诇注谞讬谉 讗讜谞住 讜诪驻转讛. 讜讬"诇 讚讛转诐 讗讬诪注讟讗 讘讜讙专转 讗注"驻 砖讛讬讗 讘转讜诇转 讗讚诐:



诪讬讚讬 讚拽驻讬抓 注诇讬讛 讝讘讬谞讗. 转讬' 讛专讬 讘转讜诇转 讛砖拽诪讛 讚住讚谉 讛砖拽诪讛 注讚讬祝 讻讚转谞谉 讘讛诪讜讻专 讗转 讛讘讬转 讛诪讜讻专 讗转 讛砖讚讛 诪讻专 讘转讜诇转 讛砖拽诪讛 讗讘诇 诇讗 讘转讜诇转 住讚谉 讛砖拽诪讛 讜砖诪讗 讛转诐 诇驻讬 砖讬砖 诇讜 砖诐 诇讜讜讬 讜诇讗 诪砖讜诐 讚注讚讬祝. 讜诪讬' 诇注讬诇 诪砖诪注 讚注讚讬祝 讚拽讗诪专 讗讬谉 拽讜爪爪讬谉 讘砖讘讬注讬转 诪驻谞讬 砖讛讜讗 注讘讜讚讛 讗诇诪讗 砖讛讜讗 诪讬转拽谉 讜诪砖讘讬讞 诪谉 讛拽爪讬爪讛 讻诪讜 讝讬诪讜专 讘讻专诪讬诐. 讜讬"诇 讚讛讗讬 讚注讚讬祝 讛讬讬谞讜 诪砖讜诐 讚讙讚讜诇 讜注讘 诪讘转讜诇转 讛砖拽诪讛 讜讛诇讜拽讞 诪讞讘专讜 讗讬诇谉 砖诇 砖拽诪讛 讙讚讜诇 谞讬讞讗 诇讬讛 讟驻讬 砖转讛讗 讘转讜诇讛 诪砖讬拽爪讜抓 讛注谞驻讬诐 讜讗讞专 讻讱 讬砖讘讬讞 讜讗诐 讛讬讛 住讚谉 讗诐 讬拽爪讜抓 讗讬谉 讙讝注谉 诪讞诇讬祝:





诪讛专砖"讗 - 讞讬讚讜砖讬 讛诇讻讜转

砖诐 讜诪讬 拽讗讬 讜讛转谞讬讗 讗讜专 讬讜讛"讻 讻讜' 讗讘诇 诇诪讗讬 讚拽讗诪专讬谞谉 诪注讬拽专讗 讚专"讗 诪砖讜诐 讚专讘讬 讞谞讬谞讗 讘谉 讙诪诇讬讗诇 拽讗诪专 诇讗 拽砖讬讗 诇讬讛 讚讗讬讻讗 诇诪讬诪专 讚专"讗 诪砖讜诐 专' 讞谞讬谞讗 讘谉 讙诪诇讬讗诇 拽讗诪专 讛讻讬 讜转谞讗 讚讘专讬讬转讗 驻诇讬讙 讗讚专"讗 讜拽讗诪专 讚专' 讞谞讬谞讗 讘谉 讙诪诇讬讗诇 诇讬转 诇讬讛 讛讻讬 讜转专讬 转谞讗讬 讗诇讬讘讗 讚专' 讞谞讬谞讗 讘谉 讙诪诇讬讗诇 讛讜讜:


砖诐 讗讬 专"讗 诪讗讬 讗讬专讬讗 讗讬诇谉 砖讗讬谞讜 注讜砖讛 讻讜' 讚诇讬砖谞讗 讚拽讗诪专讬 讞讻诪讬诐 诪驻谞讬 砖拽讟驻讜 讝讛讜 驻专讬讜 讛讻讬 诪砖诪注 讗祝 砖讗讬谉 诇拽讟祝 驻专讬 讻诇诇 讞讬讬讘 讘砖讘讬注讬转 诪驻谞讬 砖拽讟驻讜 讛讜讗 讘诪拽讜诐 驻专讬讜 讚诪砖诪注 诇讬讛 诇专"讗 讚讘注讜砖讛 驻专讬 谞诪讬 讗讬讬专讬 诪砖讜诐 讚住转诪讗 拽转谞讬 讛诪注诪讬讚 讘砖专祝 注专诇讛 讜注讜讚 讚专"讬 讘讗讬转 诇讬讛 驻讙讬谉 拽讗诪专 讚诪讜转专 讘砖专祝 讛讗讬诇谉 讜注讬拽专谉 讜诪讬谞讬' 谞砖诪注 讚专"讗 讗讜住专 讗驻讬' 讘讻讛"讙:


讘驻专砖"讬 讘讚"讛 讚讬诇讚讛 诇讝' 砖诪讗 谞讬讻专 注讜讘专讛 诇砖诇讬砖 讬诪讬讛 讚讛讬讬谞讜 讘' 讞讚砖讬诐 讜砖诇讬砖 注讻"诇 讬专讗讛 诪驻讬专讜砖讜 讚住讜诪讻讜住 讘讻诇 讙讜谞讗 讘讬谉 讘讬讜诇讚转 诇讟' 讘讬谉 讘讬讜诇讚转 诇讝' 拽讗诪专 砖诇砖讛 讞讚砖讬诐 砖诇诪讬诐 讗诇讗 讚诇讬讻讗 专讗讬讛 诇讬讜诇讚转 诇讝' 讚砖诪讗 讗讝诇讬谞谉 诇砖诇讬砖 讞讚砖讬 注讬讘讜专 讚住转诐 谞砖讬诐 讚讬讜诇讚讬谉 诇讟' 讚讛"诇 砖诇讬砖 注讬讘讜专讛 讙' 讞讚砖讬诐 砖诇诪讬诐 讗讜 谞讬诪讗 讚谞讬讝诇 讘转专 砖诇讬砖 注讬讘讜专 讚讬讚讛 讚讛讬讬谞讜 讘' 讞讚砖讬诐 讜砖诇讬砖 讜专砖"讬 砖驻讬专砖 讘讞讜诪砖 讻诪砖诇砖 专讜讘讜 砖诇 专讗砖讜谉 讜专讜讘讜 砖诇 讗讞专讜谉 讜讗诪爪注讬 砖诇诐 讛讜讗 注"驻 讘"专 砖讬砖 砖诐 诪讬 砖讞讜诇拽 注诇 住讜诪讻讜住 讜住讜讘专 讛讻讬 讜讘驻专拽 讛讞讜诇抓 讗讬讻讗 谞诪讬 诪讗谉 讚驻诇讬讙 注诇 住讜诪讻讜住 诇讙讘讬 讛讘讞谞讛 讗讘诇 诪讚讘专讬 讛专讗"诐 驻' 讜讬砖讘 谞专讗讛 砖讗讬谉 讞讜诇拽讬谉 讜住讜诪讻讜住 谞诪讬 诪讜讚讛 讘讬讜诇讚转 诇讝' 讚讛讜讻专 注讜讘专讛 诇砖诇讬砖 讬诪讬讛 讜讗讬谉 谞专讗讛 讻谉 诪住讜讙讬讗 讚讛讻讗 讜诪驻专拽 讛讞讜诇抓 讗诇讗 讚讘讻诇 讙讜谞讗 讘注讬 讙' 讞讚砖讬诐 诇住讜诪讻讜住 讜注讬讬谉 讘驻讬' 讛专讗讘"注:





诪讛专砖"讗 - 讞讬讚讜砖讬 讗讙讚讜转

砖诇砖讛 讞讚砖讬诐 讻讜'. 砖谞讗诪专 讜讬讛讬 讻诪砖诇砖 讞讚砖讬诐 讻讜'. 诪转讜讱 讛住讜讙讬讗 诪砖诪注 讚讙' 讞讚砖讬诐 砖诇诪讬诐 讜讻"讻 讛驻讜住拽讬诐 讜讗"讻 讝讻专 诇讚讘专 讻诪砖诇砖 讞讚砖讬诐 讙"讻 砖诇诪讬诐 诪砖诪注 讘讬讜诇讚转 诇讟' 讜讗讬谞讜 诪住转驻拽 讗诇讗 讘讬诇讚讛 诇讝' 砖诪讗 谞讬讻专 注讜讘专 诇砖诇讬砖 讬诪讬讛 讻讜' 讻驻专砖"讬 讛讻讗 讜讘讞讜诪砖 砖驻专砖"讬 讻诪砖诇砖 讙诐 讞讚砖讬诐 专讜讘讜 砖诇 专讗砖讜谉 讜砖诇 讗讞专讜谉 讻讜' 讛讜讗 注诇 驻讬 讘"专 讙诐 诪讛 砖驻专砖"讬 讘讞讜诪砖 讚转诪专 诇讝' 讛讜诇讬讚讛 注"驻 讘"专 讛讜讗 讚诪转讜讱 砖诪注转讬谉 诪驻专砖"讬 诪砖诪注 讚讗讬谞讜 诪住转驻拽 讗诇讗 讘讬讜诇讚转 诇讝' 讜讝讻专 讛讜讛 讛讗讬 拽专讗 诪讬讛讗 诇讬讜诇讚转 讜讛专讗"诐 谞讚讞拽 诇拽讬讬诐 讻诇 讝讛 注"驻 讘"专 讜讗讬谉 诇讛讗专讬讱 讜讚讜"拽:





诪讛专"诐

讚"讛 讜讛讗 拽砖讬砖 诪讬谞讬讛 讟讜讘讗 讜讻讜' 讜讻谉 谞专讗讛 讚讘驻专拽 讛诪驻诇转 讗"专 讞谞讬谞讗 讜讻讜' 谞专讗讬谉 讚讘专讬 专"诪 讜讻讜'. 专"诇 讜诪讚拽讗诪专 专讘讬 讞谞讬谞讗 砖谞专讗讬谉 讚讘专讬 专' 诪讗讬专 讜专讘讬 诪讗讬专 诇讗 讛讬讛 讘讬诪讬 专讘谉 讙诪诇讬讗诇 讛讝拽谉 讜诪讚拽讗诪专 专讘讬 讞谞讬谞讗 谞专讗讬谉 讜讻讜' 讗"讻 诪砖诪注 讚讛讜讛 拽砖讬砖 诪讬谞讬讛 讗"讻 注"讻 专讘讬 讞谞讬谞讗 讘谞讜 砖诇 专"讙 讚讬讘谞讛 讛讬讛:


讚"讛 诪讗谉 讞讻诪讬诐 讜讻讜' 讜诇讗 谞讬诪讗 砖诇砖 诪讞诇讜拽讜转 讘讚讘专. 驻讬专讜砖 专"砖 住"诇 讗驻讬诇讜 讘讗讬诇谉 砖讗讬谞讜 注讜砖讛 驻讬专讜转 讗讬谉 诇拽讟祝 砖讘讬注讬转 讜专"讗 住"诇 讗驻讬诇讜 讘讗讬诇谉 砖注讜砖讛 驻讬专讜转 讬砖 诇讜 砖讘讬注讬转 讜讞讻诪讬诐 诪讻专讬注讬谉 讚讘讗讬诇谉 砖注讜砖讛 驻讬专讜转 住"诇 讚讬砖 诇讜 砖讘讬注讬转 讜讘讗讬诇谉 砖讗讬谞讜 注讜砖讛 驻讬专讜转 讗讬谉 诇讜 砖讘讬注讬转 讗讘诇 讛砖转讗 讚讗诪专讬谞谉 砖讞讻诪讬诐 讛讬讬谞讜 专"讗 讗讬谉 讻讗谉 讻"讗 诪讞诇讜拽转 专讘讬 砖诪注讜谉 讜专讘讬 讗诇讬注讝专 讜爪"诇 砖讛转讜住' 住"诇 讚专讘讬 讬讛讜砖注 讻讜讜转讬讛 讚专讘讬 砖诪注讜谉 住"诇 讜砖谞讬讛诐 讚注转 讗讞转 讛诐:





讞讻诪转 砖诇诪讛

专砖"讬 讘讚"讛 讘转讜诇转 讚诪讬诐 讚诪讬 谞讚讛 讜诇讗 讚诪讬 讻讜' 讛讚"讗:


讘讚"讛 讚讬诇讚讛 讻讜' 砖谞讬 讞讚砖讬诐 讜砖诇讬砖 拽诪"诇 讚讗讝诇讬谞谉 讘转专 专讜讘 谞砖讬诐 讻爪"诇 讜讛住"讚 讜谞"讘 讜讻注讬谉 讝讜 讘驻' 讘谉 住讜专专 讜诪讜专讛 讘专讬砖 驻' 注"砖 谞"诇:


转讜住' 讘讚"讛 讜讛讗 拽砖讬砖 讻讜' 讗"专 讞谞讬谞讗 讘谉 讙诪诇讬讗诇 讜讻讬 住转转 讛讬讛 讜讛诇讗 讞转谞讬谞讜 讛讬讛 讜讞讜专砖 讛讬讛 讜讗讬 讘谉 专讘谉 讙诪诇讬讗诇 讚讬讘谞讛 讻讜' 讻爪"诇:





专砖"砖

讙诪专讗 讚转谞谉 专砖"讗 讗讬谉 诇拽讟祝 砖讘讬注讬转 讻讜'. 谞专讗讛 讚讙专住讬' 讚转谞讬讗. 讻讬 讘讛诪砖谞讛 诇讬转讗 讜讞讻"讗 讻讜'. 讚讗讬谉 诇讜诪专 讚讛讻讜讜谞讛 注诇 讚讘专讬 转"拽 讚诪转谞讬转讬谉 讜讻讚诪砖诪注 诪讛讙专讬"驻. 砖讛专讬 注讬拽专 讛讚讬讜拽 讛讜讗 诪诇讬砖谞讗 讚诪驻谞讬 砖拽讟驻讜 讝讛讜 驻专讬讜 讜讻诪砖"讻 讛诪讛专砖"讗. 讜注诇 讚讘专讬 讛转"拽 拽讗诪专 专' 驻讚转 讚专"讗 讛讬讗:



专砖"讬 讚"讛 诪注讬谉 讬"讞. 砖讗讜诪专 讘砖讘注讛 讻讜'. 讻爪"诇:



专砖"讬 讚"讛 讚讬诇讚讛 诇砖讘注讛. 拽诪"诇 讚讗讝诇讬谞谉 讘转专 专"谞. 注诪砖"讻 讘讬讘诪讜转 (诪讘) 讘住"讚:



专砖"讬 讚"讛 讚讬讛 砖注转讛. 讜诇"讗 讗讬讙诇讗讬 诪讬诇转讗 诇诪驻专注 讚诇讗讜 讛专讬讜谉 讻讜'. 专"诇 诪砖讜诐 讚讘讗诪转 讛专讬讜谉 讛讜讗 诇注谞讬谉 诇诪驻专注 讚诪注诇"注 讜讻讚诪住拽讬 专"驻 讜专"驻 诇拽诪谉. 讜拽"诇 诪讛讗 讚诇拽诪谉 (讟 讘) 讘讚"讛 讛"讛 讻讻诇 讛谞砖讬诐 砖讻' 讜讻"转 转讬讙诇讬 诪讬诇转讗 诇诪驻专注 讻讜' 诇讗 讗讞诪讜专 专讘谞谉 讻讜' 注"砖. 讜讬"诇:





讛讙讛讜转 讬注讘"抓

讙诪壮 讜讗讬讻讗 讚讬诇讚讛 诇砖讘注讛. 谞状讘 注讬壮 驻专拽 讘谉 住讜专专 讜诪讜专讛 (讚祝 住状讟 注状讗) 讚诪住拽讬谞谉 讬讜诇讚转 诇砖讘注讛 谞诪讬 注讜讘专讛 谞讬讻专 诇砖诇讬砖 讬诪讬壮 讜讗状讻 讘转专讬 讜转讬诇转讗 住讙讬. 讜驻专砖状讬 拽诪状诇 讚讗讝诇讬谞谉 讘转专 专讜讘 谞砖讬诐 诪砖诪注 讚住状诇 讗注状讙 讚讛讜讻专 注讜讘专讛 诇住讜祝 讘状讞 讜砖诇讬砖 注讚讬讬谉 诪讟诪讗讛 诇诪驻专注 注讚 转砖诇讜诐 讙状讞 砖诇诪讬诐. 讬状诇 讚诇讗 讞讬讬砖 诇诪讬注讜讟讗 诇拽讜诇讗 讜讗注"驻 砖诪讜讻讬讞讛 讘爪讚讛 讻专讬住讛 诪注讬讚 砖诪注讜讘专转 讛讬讗 住状诇 诪状诪 讗讬谞讛 诪住讜诇拽转 讚诪讬诐 注讚 诪诇讗转 诇讛 讙状讞 诇注讜讘专讛 讜讛讬讬谞讜 诪砖讜诐 讚诇专状诪 讗驻讬' 专讗转讛 讘注讜谞讜转 砖诇 讙状讞 讗讞专 讙状讞 讚讬讛 砖注转讛 (讜专"讬 住状诇 讙' 注讜谞讜转 讘诇讬 专讗转讛) 讜诇驻讬状讝 拽砖讛 (讞住专 讗讬讝讛 转讬讘讜转) 讜诇讻谉 谞状诇 诇驻专砖 讛讗 讚讘注讬 讜讻诪讛 讛讻专转 讛注讜讘专 诇讗讜 诇注谞讬谉 讚讬讛 砖注转讛 拽讗诪专 讗诇讗 住讬诪谞讗 讘注诇诪讗 拽讬讛讬讘 诇讛讻专转 (讛注讜讘专) 讚谞"诪 诇注谞讬谉 住驻拽 讘谉 讟' 诇专讗砖讜谉 (注状驻 讛讞讜诇抓) 讜讗讬讬讚讬 讚讗讬讬专讬 讘讛讻专转 讛注讜讘专 谞拽讬讟 诇讛 讗讘诇 诇注谞讬谉 讚讬讛 砖注转讛 讘讛讻专转 注讜讘专 (讞住专 讗讬讝讛 转讬壮):


专砖状讬 讚"讛 诇讗讜 专讘谞谉 讜讻讜壮 讚驻诇讬讙讬 注诇讬讛 讚专状讗 讘砖讗专 讗讬诇谞讜转 讻爪状诇:


讚状讞 诇诪拽讞 讜诪诪讻专 讜讻讜壮 诇驻讬 砖注讜砖讛 驻讬专讜转 诪专讜讘讬谉 讻爪"诇:


讚状讛 砖诇讗 谞拽爪爪讛 讜讻讜壮 砖讬专讘讛 注讘讬讛 讜转讜爪讬讗 注谞驻讬讛 讛专讘讛 讻爪状诇:





讘谉 讬讛讜讬讚注

诪执砖讈讜旨诐 讚旨职讗执讬讻旨指讗 讚旨职讬指诇职讚指讛 诇职转执砖讈职注指讛, 讜职讗执讬讻旨指讗 讚旨职讬指诇职讚指讛 诇职砖讈执讘职注指讛. 驻讬专讜砖 讛讗讬 砖讬注讜专讗 讚砖诇砖 讞讚砖讬诐 砖讗诪专 诪砖讜诐 专讘讬 诪讗讬专 讛讜讗 讘讬谉 诇讬讜诇讚转 诇转砖注讛 讘讬谉 诇讬讜诇讚转 诇砖讘注讛 讜诇讛讻讬 讛讗讬 拽专讗 讗讬谞讜 专讗讬讛 讙诪讜专讛 诇讬讜诇讚转 诇砖讘注讛 讗诇讗 讝讻专 讘注诇诪讗.
讬注谉 讚转诪专 讬诇讚讛 讘讗诪转 诇砖讘注讛 讻诪驻讜专砖 诇讛讚讬讛 讘讚讘专讬 专讘讜转讬谞讜 讝"诇 讜讻谉 诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 讚驻专抓 讜讝专讞 谞讜诇讚讜 诇砖讘注讛 讜讗诐 讻谉 讬砖 砖谞讬 驻讬专讜砖讬诐 讘驻住讜拽 '讻职旨诪执砖职讈诇止砖讈 讞殖讚指砖执讈讬诐' (讘专讗砖讬转 诇讞, 讻讚) 讛讗讞讚 诇砖讜谉 砖讬诇讜砖 专爪讜谞讜 诇讜诪专 讻讗砖专 注讘专讜 砖诇讬砖 讞讚砖讬诐 砖诇 讛专讬讜谉 砖诇讛 讚谞讬讻专 注讘讜专 砖诇讛 讗诪专讜 诇讬讛讜讚讛 讜诇驻讬 讝讛 爪专讬讱 诇讜诪专  讬讜诇讚转 诇砖讘注讛 谞讬讻专 注讬讘讜专讛 讻砖谞讬 讞讚砖讬诐 讜砖诇讬砖 讞讜讚砖 砖讛讜讗 拽讜讚诐 砖诇砖讛 讞讚砖讬诐 讙诪讜专讬诐 讜驻讬专讜砖 讛砖谞讬 讛讻讬 拽讗诪专 '讜址讬职讛执讬 讻职旨诪执砖职讈诇止砖讈 讞殖讚指砖执讈讬诐' 专爪讜谞讜 诇讜诪专 讻砖注讘专讜 砖诇砖讛 讞讚砖讬诐 讙诪讜专讬诐 讚讗讬谉 谞讬讻专 讛注讬讘讜专 讗诇讗 注讚 砖诇砖讛 讞讚砖讬诐 讙诪讜专讬诐. 讜讻讬讜谉 讚讗讬讻讗 诇驻专砖 讛讻讬 讜讛讻讬 讗讬谉 专讗讬讛 讙诪讜专讛 诪谉 讛讻转讜讘 讛讝讛 诇讬讜诇讚转 诇砖讘注讛 讻讬 讗诐 讝讻专 讘注诇诪讗 讗讘诇 诇讬讜诇讚转 诇转砖注讛 讛讬讗 专讗讬讛 讙诪讜专讛 讘讬谉 讗诐 转驻专砖 讻诪砖诇砖 诇砖讜谉 砖诇讬砖讜转 讘讬谉 讗诐 转驻专砖 砖诇砖讛 诪诪砖 讛讜讬 讛讻专转 讛注讜讘专 讘砖诇砖 讞讚砖讬诐.





讞讬讚讜砖讬 讞转"住

拽讟驻讗 讚讙讜讜讝讗 讜讻讜' 讛专诪讘"诐 驻住拽 讙讘讬 讚拽讟驻讗 讚驻讬专讬 讜讻谉 讚讙讜讜讝讗 讘讗讬诇谉 砖讗讬谞讜 注讜砖讛 驻讬专讜转 砖讘讬注讬转 谞讜讛讙 讘讜 (驻住拽) 讻诇"讘 讜诇讗 讞砖 诇讚讞讬讬转 专' 讬讜讞谞谉 讻诪"砖 讻"诪 砖诐. 讗诪谞诐 讘讛诇讻讜转 诪讗讻诇讜转 讗住讜专讜转 驻住拽 讚讗讬谉 注专诇讛 谞讜讛讙 讗诇讗 讘砖专祝 讛驻讙讬' 讻专' 讬讛讜砖注 讜诇讗 讝讻专 讻诇诇 诪拽讟驻讗 讚讙讜讜讝讗 讘讗讬诇谉 砖讗讬谞讜 注讜砖讛 驻讬专讜转. 讬专讗讛 讚住"诇 诪讚讛讝讻讬专 专' 讚讘专讬讜 砖诇 专"讗 讘诇砖讜谉 讞讻诪讬诐 讙讘讬 砖讘讬注讬转 讜诇讗 讙讘讬 注专诇讛 砖"诪 专讗讛 专' 讚讘专讬讜 讘砖讘讬注讬转 讜诇讗 讙讘讬 注专诇讛 讜讟注诪讗 专讘讗 讗讬讻讗 诇讞诇拽 讘讬谞讬讛诐 讚注专诇讛 讗讬谞讜 谞讜讛讙 讗诇讗 讘驻讬专讬 讜讛讗讬 诇讗讜 驻讬专讬 讛讬讗 讜诇讗 注抓 诪讗讻诇 讛讜讗. 诪砖讗"讻 砖讘讬注讬转 讚谞讜讛讙 讘讻诇 诪讬诇讬 专拽 诇讗 讘注抓 诪砖讜诐 砖讗讬谉 讛谞讗转讜 讜讘讬注讜专讜 砖讜讛 讜拽讟驻讗 谞诪讬 讗祝 注"驻 砖讛谞讗转讜 讜讘讬注讜专讜 砖讜讛 诪"诪 讘讟诇 讛讜讗 讗讙讘 注抓 讻诪"砖 转讜住'. 讜讗"讻 住"诇 转讬谞讞 讘讗讬诇谉 讛注讜砖讛 驻讬专讜转 讚讗讝 讛拽讟祝 讘讟诇 诇讙讘讬 注爪讜 诪砖讗"讻 讻砖讗讬谞讜 注讜砖讛 驻讬专讜转 拽讟驻讜 讞砖讜讘 讛讜讗 讜诇讗 讘讟诇 讗讙讘 注抓 讜拽专讜讘 诇住讘专讗 讝讜 [谞诪爪讗] 讘专"砖 讘驻讬' 讛诪砖谞讛:


讜讛讗 拽砖讬砖 诪讬谞讬讛. 诪"砖 转讜住' 讬砖 诇注讬讬谉 讘诪"砖 诇注讬诇 讚祝 讜' 注"讘 讚"讛 讘砖驻讞转讜 讜讻讜':


讚讗讬讻讗 讚讬诇讚讛 诇讟' 讜讗讬讻讗 讚讬诇讚讛 诇讝' 诇讻讗讜专讛 诪砖诪注 讚讛讻讬 拽讗诪专 讗讬 讬诇讚讛 讗讞"讻 诇讝' 诇讗 谞讬诪讗 诇讟讛专 诇诪驻专注 讻诇 讛讟讛专讜转 砖讛讬讬谞讜 诪讟诪讗讬' 诪讘' 讞讚砖讬诐 讜砖诇讬砖 讜讗讬诇讱. 讜诇讗 讛讘谞转讬 诇砖讜谉 专砖"讬 砖讻' 讚讗讝诇讬谞谉 讘转专 专讜讘 谞砖讬诐 诪讛 砖讬讬讱 讛讻讗 专讜讘 谞砖讬诐 讻讬讜谉 讚讻讘专 讬诇讚讛 诇讝' 讜讛讬讗 讗讬谞讛 诪谉 讛专讜讘. 讜讗讜诇讬 讻讜讜谞转 专砖"讬 讚转讞讬诇转 转拽谞转 讞讻诪讬诐 讛讬讛 砖诇讬砖 砖诇 专讜讘 谞砖讬诐 (讚讬诇讚讜转) [讚讬讜诇讚讜转 诇讟'] 讜砖讜讘 诇讗 驻诇讬讙 专讘谞谉. 讜砖讙讬专转 诇讬砖谞讗 讚砖"住 驻' 讘谉 住讜专专 讜诪讜专讛 谞拽讟 注讬"砖 住"讟 注"讗 注讬"砖 讛讬讟讘. 讜讘讝讛 讛讬讛 谞"诇 讝讻专 诇讚讘专 讚讬讜诇讚转 诇讝' 谞诪讬 诇讗 谞讬讻专 注讜讘专讛 注讚 砖诇讬砖 讬诪讬 讟' 讞讚砖讬诐. 讚讗诇"讻 讛讗 专砖"讬 驻讬专砖 诪讚讻转讬讘 讘转诪专 讜讬讛讬 讘注转 诇讚转讛 讜诇讗 讻转讬讘 讜讬诪诇讗讜 讬诪讬讛 砖"诪 砖讬诇讚讛 诇讞住专讬' 驻讬' 诇诪拽讜讟注讬'. 讜讗"讻 诇诪讗讬 讚拽讬讬"诇 讬讜诇讚转 诇讟' 讗讬谞讛 讬讜诇讚转 诇诪拽讜讟注讬' 注"讻 爪"诇 诇讝' 讛讬转讛 讬讜诇讚转 讜讗讬 住"讚 讚讻诪砖诇砖 讞讚砖讬诐 讛讬讬谞讜 讘砖诇讬砖 讞讚砖讬 注讬讘讜专讛 讜讛讬讬谞讜 讘' 讞讚砖讬诐 讜砖诇讬砖 讗讬讱 谞讜爪诇讛 诪诪讬转讛 谞讬诪讗 诇讛 谞讛讬 讚诇驻谞讬 讘' 讞讚砖讬诐 讜砖诇讬砖 讘讗 注诇讬讛 讬讛讜讚讛 诪"诪 注"讻 诇驻谞讬 讝讛 讻讘专 讘讗 注诇讬讛 讗讬砖 讗讞专 讜讝谞转讛 讚讗诇转"讛 讛讗 专讜讘 谞砖讬诐 诇讟' 讬讜诇讚转 讜讗"讻 注"讻 注讘专讛 注诇讬讛 讻讘专 讙' 讞讚砖讬诐 诪转讞诇转 注讘讜专讛. 讜诪讘讬讗转 讬讛讜讚讛 讗讬谞讜 讗诇讗 讘' 讞讚砖讬诐 讜砖诇讬砖. 讗诇讗 注"讻 诇驻谞讬 讝讛 讻讘专 讘讗 注诇讬讛 [讗讬砖] 讗讞专. 讜讗诇 转转诪讛 砖讛专讬 讘住讘专讗 讝讜 谞讛专讙 讘谉 住讜专专 讜诪讜专讛 讻诪讘讜讗专 砖诐 讘住谞讛讚专讬谉 住"讟 讛谞"诇. 讗注"讻 讚讗祝 注"驻 砖转诪专 讬诇讚讛 诇讝' 诪"诪 诇讗 讛讜讻专 注讜讘专讛 注讚 讝诪谉 砖诇讬砖 砖诇 讟' 讞讚砖讬诐. 讜讘讝讛 讬"诇 讚讘专讬 转讜住' 讘讻转讜讘讜转 住"讝 注"讘 讚讗诪专 专"讬 诪砖讜诐 专砖讘"讬 谞讜讞 诇讗讚诐 砖讬驻讬诇 注爪诪讜 诇讻讘砖谉 讜讗诇 讬诇讘讬谉 驻谞讬 讞讘讬专讜 讘专讘讬诐 诪谞"诇 诪转诪专 讚讻转讬讘 讛讬讗 诪讜爪讗转. 讻' 转讜住' 专"讞 讙专住 诪讜爪转 讘诇讗 讗诇祝 讻诪讜 讜讬爪转 讗砖 讘爪讬讜谉. 讜讛讜讗 转诪讜讛 诪讛 专爪讜 讘讝讛 讜讬"诇 讚诇驻诪"砖 讛专讗"诐 诪讘"专 讛讬讛 讘转诪专 专拽 专讜讘讜 砖诇 专讗砖讜谉 讜专讜讘讜 砖诇 讗讞专讜谉 讜讗诪爪注讬 砖诇诐 讜讝讛讜 讘讗诪转 专拽 砖诇讬砖 砖诇 讝' 讞讚砖讬诐 讘诪住驻专 (讛讬诪"讟) [讛讬诪讬诐]. 讗讱 讛专讗"诐 讻' 讚拽讬讬"诇 砖讬驻讜专讗 讙专讬诐 讜讛"诇 讙' 讞讚砖讬诐 讜讛讜讗 砖诇讬砖 砖诇 讟' 注"砖. 讜讝讛讜 诪讚讻转讬讘 诇讗诇 讙讜诪专 注诇讬 讻诪"砖 砖"讱 讘讬讜"讚 专住"讬 拽爪"讜. 讜讗"讻 转讬谞讞 讘讬砖专讗诇 讗讱 讘讘"谞 诇讗 砖讬讬讱 讝讛. 讜讗"讻 诪谞"诇 讚谞讜讞 诇讜 砖讬驻讬诇 讜讗诇 讬诇讘讬谉. 讚谞诪爪讗 讛诇讘谞转 驻谞讬诐 讞诪讜专 诪讞诇讜诇 讛砖讘转 诪谞"诇 讚诇诪讗 砖讗谞讬 讙讘讬 转诪专 砖专驻讜讗转 讛讛诇讘谞讛 诇讗 讛讬讛 讘讚讜拽讛 讚讗讻转讬 讬讗诪专 讬讛讜讚讛 讗谞谉 讘"谞 讗谞谉 讜砖讬驻讜专讗 诇讗 讙专诐 诪讬讚讬 谞诪爪讗 讚专讜讘讜 砖诇 专讗砖讜谉 讜讻讜' 讗讬谞讜 讗诇讗 专讜讘 砖诇 讝' 讞讚砖讬诐 讜专讜讘 谞砖讬诐 诇讟' 讬讜诇讚转 讜注"讻 讻讘专 讘讗 注诇讬讛 讗讞专 诪拽讚诪转 讚谞讗 谞诪爪讗 砖诇讗 讛爪讬诇讛 讛讛诇讘谞讛 讜诪砖讜"讛 诇讗 讛诇讘讬谞讛 驻谞讬讜. 讗讘诇 讗讛"谞 讗讬 讛讬讛 专驻讜讗讛 讘讚讜拽讛 谞讚讞讬转 诪驻谞讬 驻"谞. 讜诇讛砖诪专 诪拽讜' 讝讜 讻' 转讜住' 专"讞 讙专住 诪讜爪转 讻诪讜 讜讬爪转 讗砖. 讜讻讬讜谉 砖讛讬讗 专讗转讛 (讛爪爪转) [讛爪转转] 讗砖 讗注"讙 讚讘"谞 讻诇 诪讬转转讛 讘住讬讬祝. 注"讻 讬讛讜讚讛 住"诇 讚讬谉 讬砖专讗诇 (诇讛诐) [诇讛] 讜讚谞讛 讻讘转 讻讛谉 讚讘砖专讬驻讛. 讜讻讬讜谉 讚谞转讘专专 诇讛 讚讬讛讜讚讛 住"诇 讚讚讬谉 讬砖专讗诇 诇讛诐 讗"讻 讛讛爪诇讛 讛爪诇讛 讘专讜专讛 讛讬讗 讚砖讬驻讜专讗 讙专诐 讜讗驻"讛 诇讗 砖诇讞讛 讗诇讗 住转诪讗 诇讗讬砖 讗砖专 讗诇讛 诇讜 砖"诪 谞讜讞 诇讜 讜讻讜'. 讜讛讗砖"谞 讛讗 讚爪专讬讱 讛讜驻注转 专讛"拽 讘讘讬转 讚讬谞讜 砖诇 讬讛讜讚讛 诇讗诪专 爪讚拽讛 诪诪谞讬 诪诪谞讬 讬爪讗讜 讻讘讜砖讬诐 讗注"讙 讚讻讘专 讛讜讚讛 讬讛讜讚讛. 讚诪"诪 诇讘住讜祝 讻砖讬诇讚讛 诇讝' 讞讚砖讬诐 诪讘讬讗转 讬讛讜讚讛. 注讚讬讬谉 讛讬讛 讞讜讝专 讜谞讬注专 讞砖讚讗 诇诪讬诪专 讛讗 专讜讘讗 诇讟' 讬诇讚讛 讜讛讬讗 诪注讬拽专讗 讛讬转讛 诪注讜讘专转. 诇讻谉 爪专讬讻讬' 讘转 拽讜诇:


讜专讗讬转讬 转诇诪讬讚讬诐 诪讝讚谞讝讬谉 讘讚讘专 拽爪转 讚砖诪注转讬谉 住讜诪讻讜住 诪砖讜诐 专"诪 讛讜讗 讜专"诪 讛讗 讞讬讬砖 诇诪讬注讜讟讗 诪谉 讛转讜专讛 讛讬讻讗 讚讗讬讻讗 讞讝拽讛 讘讛讚讛 讜讛"谞 诪讜拽诪讬' 诇讛 讘讞讝拽转 专讬拽谞讜转 讜讛砖转讗 讛讬讗 讚讗讬注讘专讛 讜住诪讜讱 诪讬注讜讟讗 讚讬讜诇讚转 诇讝' 诇讞讝拽讛 讜诇专"诪 讛"诇 驻诇讙讗 讜驻诇讙讗 诪谉 讛转讜专讛. 讜转讜 讚讛讻讗 讗讬讻讗 转专讬 讞讝拽讛 讞讝拽转 讻砖专讜转 讙"讻. 讜诇讛专讬讘"砖 专讜讘讗 诇讗 注讚讬祝 诪转专讬 讞讝拽讛 诇讻"注 讜讬"诇 讚讛讬讻讗 讚讗转专注 讞讝拽讛 讜讛专讬 讛讬讗 诪注讜讘专转 诇驻谞讬谞讜 诇讗 讗诪专讬谞谉 讻谞"诇 诪谉 讛转讜专讛. 讜注' 诪"砖 讘讞讬' 诇诪住讻转 注讬专讜讘讬谉 诇"讗 讘住讜讙讬' 讚讞讝拽讜转 注"砖:





驻转讞 注讬谞讬诐

讻诪讛 讛讻专转 注讜讘专 住讜诪讻讜住 讗讜诪专 诪砖讜诐 专"诪 讙' 讞讚砖讬诐 讜讗注驻"讬 砖讗讬谉 专讗讬讛 诇讚讘专 讝讻专 讜讻讜' 讝讻专 诇讚讘专 讜讛讗 拽专讗 讜讻讜' 诪砖讜诐 讚讗讬讻讗 讚讬诇讚讛 诇讟' 讜讗讬讻讗 讚讬诇讚讛 诇讝'. 驻讬专砖 专砖"讬 讚讬诇讚讛 诇讝' 砖诪讗 谞讬讻专 注讜讘专讛 诇砖诇讬砖 诪讬讛讗 讚讛讬讬谞讜 讘' 讞讚砖讬诐 讜砖诇讬砖 拽诪"诇 讚讗讝诇讬谞谉 讘转专 专讜讘 谞砖讬诐. 讜诪专讗砖 讚讘专讬 专砖"讬 讛诇诇讜 谞讬讻专 讚住讜诪讻讜住 住讘专 讗驻讬诇讜 讬诇讚讛 诇讝' 讛讻专讛 讘讙' 讞讚砖讬诐 讜讻谉 转驻住 讘诪讜砖诇诐 讘讚注转 专砖"讬 讛专讘 诪讛专砖"讗 讘讞讬讚讜砖讬 讛诇讻讜转 讜讻转讘 讜讝"诇 讜专砖"讬 砖驻讬专砖 讘驻讬专讜砖 讛讞讜诪砖 专讜讘讜 砖诇 专讗砖讜谉 讛讜讗 注诇 驻讬 讘"专 砖讬砖 讞讜诇拽 注诇 住讜诪讻讜住 讗讘诇 诪讚讘专讬 讛专讗"诐 谞专讗讛 砖讗讬谉 讞讜诇拽讬诐 讜住讜诪讻讜住 诪讜讚讛 讘讬讜诇讚转 诇讝' 砖讛讜讻专 注讜讘专讛 诇砖诇讬砖 讬诪讬讛 讜讗讬谉 谞专讗讛 讻谉 诪讛住讜讙讬讗 讚讛讻讗 讜诪驻专拽 讛讞讜诇抓 讗诇讗 讚讘讻诇 讙讜讜谞讗 讘注讬 讙' 讞讚砖讬诐 诇住讜诪讻讜住 注讻"诇 诪讛专砖"讗:
讜讗驻砖专 诇讬砖讘 讘注讚 讛专讗"诐 讚讛讜讗 住讘专 讚住讜诪讻讜住 诪讜讚讛 讘讬讜诇讚转 诇讝' 讗诇讗 讚讻讬 诪注讘专讗 讗讝诇讬谞谉 讘转专 专讜讘 谞砖讬诐 讜讘注讬谞谉 讙' 讞讚砖讬诐 讜诇"拽 诪讛讱 住讜讙讬讗 讗讘诇 诇注讜诇诐 诪讜讚讛 讛专讗"诐 讚讗讬讻讗 驻诇讜讙转讗 讜讬砖 诪讬 砖住讜讘专 讚讘讻诇 讛谞砖讬诐 住讙讬 讘专讜讘讜 砖诇 专讗砖讜谉 讗驻讬诇讜 讬讜诇讚转 诇讟' 讻讚诪砖诪注 诪讛讛讬讗 讚讛讞讜诇抓 讚讘讘诇讬 讚诪讬讬转讬 诇讛 讛讜讗 谞诪讬. 讜讻谉 诪讛讘"专 讜讬专讜砖诇诪讬 驻专拽 讛讞讜诇抓 讜驻"拽 讚谞讚讛 诪讜讻讞 讚驻诇讬讙讬 注诇 住讜诪讻讜住 讜住讘专讬 讚讻诇讛讜 谞砖讬 讗祝 讬讜诇讚转 诇讟' 住讙讬 讘专讜讘讜 砖诇 专讗砖讜谉. 讜讛讜讗 专爪讛 诇驻专砖 讚讘专讬 专砖"讬 讘讞讜诪砖 讗诇讬讘讗 讚讛诇讻转讗 讚讬讜诇讚转 诇讟' 讘注讬 讙' 讞讚砖讬诐 讜讗讝诇讬谞谉 讘讻诇讛讜 讘转专 专讜讘 谞砖讬诐 讜讻讚讗讬讬转讬 诪驻专拽 讘谉 住讜专专 (住谞讛讚专讬谉 讚祝 住"讟) 讛专讗"诐 讙讜驻讬讛 砖诐. 讗诇讗 讚讘转诪专 讚诇驻讬 讛讗诪转 讬诇讚讛 讘讝' 讻诪讜 砖驻讬专砖"讬 讛讜讻专 讘专讜讘讜 砖诇 专讗砖讜谉 讗诇讬讘讗 讚讻"注. 讜讛讗 讚讛讜爪讬讗讛 诇讬砖专祝 讘驻讞讜转 诪讙' 讛讬讬谞讜 砖讛讜讚讬转 砖讘讗讜 注诇讬讛 讻诪"砖 讘讘"专. 讜讗讬讻讗 住讬讬注转讗 讟讜讘讗 诇讚注转 讝讛 诪住讜讙讬转 讘谉 住讜专专 讻讗砖专 讬专讗讛 讛诪注讬讬谉 讘爪讚拽:
讜讘讛讻讬 讗讝讚讗 诇讛 拽讜砖讬转 讛专讘 拽专讘谉 讛注讚讛 讘驻讬专讜砖讜 诇讬专讜砖诇诪讬 驻专拽 讛讞讜诇抓 讚讛拽砖讛 注诇 讛专讗"诐 砖讻转讘 讚讬讜诇讚转 诇讝' 谞讬讻专 诇讘' 讞讚砖讬诐 讜砖诇讬砖 讚讛讗 驻诇讜讙转讗 讛讬讗 讘讬专讜砖诇诪讬 讗讬 讘注讬谞谉 讙' 讞讚砖讬诐 诇讛讻专转 讛注讘讜专 讗讜 讗驻讬诇讜 讞住专讬诐 讜爪"注 注讻"诇 讜拽"拽 砖讛专讬 讘讘"专 讗讬讻讗 讛讗讬 驻诇讜讙转讗 讜讛讘讬讗讛 讛专讗"诐 砖诐 讗诇讗 讚讚注转 讛专讗"诐 讚讙诐 诇住讜诪讻讜住 讬讜诇讚转 诇讝' 谞讬讻专 讘砖诇讬砖 注讬讘讜专讛 讜讛讻讬 诪讜讻讞 诪住讜讙讬转 讘谉 住讜专专 讻讚讗诪专谉:
讗讬讘专讗 讚讚讘专讬 专砖"讬 讚住讜讙讬讬谉 讬砖 讘讛诐 诪谉 讛讚拽讚讜拽 讚驻转讞 讘砖诪讗 讬讜诇讚转 诇讝' 谞讬讻专 讘砖诇讬砖 注讬讘讜专讛 讜住讬讬诐 拽诪"诇 讚讗讝诇讬谞谉 讘转专 专讜讘 谞砖讬诐 讜讝讛 住讜转专 讛拽讜讚诐 讚诪诪"砖 讘转专 专讜讘 砖诪注讬谞谉 讚讬讜诇讚转 诇讝' 谞驻拽讗 诪专讜讘讗 讜谞讬讻专 诇砖诇讬砖 注讬讘讜专讛 讜讗讬讱 拽讗诪专 讘专讬砖讗 砖诪讗 讚诪砖诪注 讚住讜诪讻讜住 讙诐 诇讬讜诇讚转 诇讝' 住讘专 讙' 讞讚砖讬诐. 讜转讜 拽"拽 讚讗讬 讗诪专转 讘砖诇诪讗 讚住讜诪讻讜住 住讘专 讚讬讜诇讚转 诇讝' 讗讬谞讜 谞讬讻专 讗诇讗 讘讙' 讞讚砖讬诐 讛讬讬谞讜 讚拽讗诪专 砖讗讬谉 专讗讬讛 讗诇讗 讝讻专 诇讚讘专. 讗诇讗 讗讬 讗诪专转 讚诪讜讚讛 讘讬讜诇讚转 诇讝' 讚谞讬讻专 讘砖诇讬砖 注讬讘讜专讛 诪讗讬 讝讻专 诇讚讘专 讛讗 专讗讬讛 讙诪讜专讛 讛讬讗 诪讗讬 讗诪专转 讚讗讬谉 专讗讬讛 讗诇讗 诇讬讜诇讚转 诇讟' 讜诇讗 诇讝'. 讗讬谞讜 讻诇讜诐 讚讗讝诇讬谞谉 讘转专 专讜讘讗 讜讻诪"砖 驻专拽 讘谉 住讜专专 讜谞诪爪讗 讚讛专讗讬讛 讛讬讗 讟讜讘讛 诇讟' 讜讗讝诇讬谞谉 讘讻诇 讛谞砖讬诐 讘转专 专讜讘讗:
讜讘砖"住 讗驻砖专 诇讜诪专 讜诇驻专砖 诪砖讜诐 讚讗讬讻讗 砖讬讜诇讚转 诇讟' 讜讗讬讻讗 讚讬诇讚讛 诇讝' 讜讘讝' 讛讜讗 砖诇讬砖 讬诪讬 注讬讘讜专讛 住"讚 讚诇注谞讬谉 讛讻专讛 讗讬谉 讞讬诇讜拽 讘讻诇 讛谞砖讬诐 讘' 讞讚砖讬诐 讜砖诇讬砖 讜拽专讗 讚讻诪砖诇砖 专讜讘讜 讜讻讜' 拽诪"诇 讚讻诪砖诇砖 讗驻讬诇讜 转讬诪讗 专讜讘讜 讜讻讜' 讛讬讬谞讜 诪砖讜诐 讚转诪专 讬诇讚讛 诇砖讘注讛 讜讛讜讚讬转 讻讬 讘讗讜 讗诇讬讛. 讜诪砖诐 谞诇诪讜讚 诇讬讜诇讚转 诇讟' 讚讛讛讻专讛 讛讜讬讗 讘砖诇砖讛 讞讚砖讬诐 砖诇诪讬诐 讚讗讝诇讬谞谉 讘转专 专讜讘讗:
讜讗驻砖专 诇讬砖讘 讚讘专讬 专砖"讬 讚诪"砖 讬讜诇讚转 诇讝' 砖诪讗 讜讻讜' 诇讗 拽讗讬 讗讬讜诇讚转 诇讝' 讚注诇诪讗. 讗诇讗 诪讬讬专讬 讘讝讜 砖讚谞讬谉 注诇讬讛 讗讬 诪讟诪讗讛 诇诪驻专注 讗讜 讚讬讛 砖注转讛 砖谞讬讻专 注讜讘专讛 诇讗 讗诪专讬谞谉 讚讛讬讗 讬讜诇讚转 诇讝' 讗诇讗 讗讝诇讬谞谉 讘转专 专讜讘讗 讜讝讛 砖谞讬讻专 讗讬谞讜 讻诇讜诐. 讜诇砖"住 讬砖 诇讜诪专 讚讗讬谞讛 专讗讬讛 讚讛讗 讚讗讝诇讬谞谉 讘转专 专讜讘讗 讛讬讬谞讜 诪住转诪讗 讗讘诇 讝讜 砖谞讬讻专 拽爪转 讻讛讻专转 注讜讘专 讗讬诪讗 讚谞讬讚讜谞讬转 讻讬讜诇讚转 诇讝' 拽诪"诇 讚讙诐 讘讝讛 讗讝诇讬谞谉 讘转专 专讜讘讗 讜讝讛 砖谞讬讻专 讗讬谞讜 讻诇讜诐:
讗诪谞诐 驻砖讟 讛砖"住 讚讻诪砖诇砖 讛讜讗 讙' 讞讚砖讬诐 砖诇诪讬诐. 讜诇讚注转 讛专讗"诐 讬砖 诇讜诪专 讚诇讗 住讘专 讛砖"住 讚转诪专 讬诇讚讛 诇讝' 讻讘"专. 讜谞专讗讛 讚诇讝讛 讻讬讜讬谉 讛讙讗讜谉 诪讛专"砖 谞专"讜 讘住驻专讜 讛谞讞诪讚 讘谞讬谉 讗专讬讗诇 驻专砖转 讜讬砖讘 砖讻转讘 讚诪砖诪注 驻专拽 讛诪驻诇转 讚讛砖"住 住讘专 讚转诪专 讬诇讚讛 诇讟' 讜诪砖讜"讛 讛专讗"诐 讻转讘 讚讬爪讗转 讘"拽 讜讗诪专讛 诪诪谞讬 讚讗讬 诇讗 诪谞讗 讬讚注 讜诇"拽 诪讛 砖讛拽砖讛 诪讛专砖"讗 讘讞"讗 讘诪讻讜转 讚祝 讻"讙 注诇 讛专讗"诐 讚诪住讬拽 讛转诐 诪诪讗讬 讬讗讜讚讛 讻讬讜谉 讬讜诪讬 讜讬专讞讬 讜讗转专诪讬 讚讞讝讬谞谉 诪讞讝拽讬谞谉 讚诇讗 讞讝讬谞谉 诇讗 诪讞讝拽讬谞谉 讗诇讗 讙诪专讗. 讚讛砖"住 讗讝讬诇 诇砖讬讟转讬讛 讗讘诇 讛专讗"诐 诇专砖"讬 注驻"讬 讘专讗砖讬转 专讘讛 讚转诪专 讬诇讚讛 诇讝' 讜讗"讻 诪诪讗讬 讚讬诇诪讗 诪讗讞专 讜讬讜诇讚转 诇讟' 讜讛讜讻专 讘讙' 讞讚砖讬诐 砖诇诪讬诐 讜诪讜讻专讞 诇讜诪专 讙诪专讗 注讻"讚 讜讘驻专拽 讛诪驻诇转 讻注转 诇讗 讞讝讬谞讗 讻讛讗讬 住讬诪谞讗. 讜谞专讗讛 讚讻讬讜讬谉 注诇 住讜讙讬讬谉 讜讬砖 诇讛砖讬讘 讚住"住 讚讞讝讬谞谉 诪讞讝拽讬谞谉 讜诇讬转 诇谉 诇讜诪专 讚诪注讜讘专转 诪讗讞专 讜讛砖转讗 讙' 讞讚砖讬诐 讚讬诇讚讛 诇讟' 讜诇讗 讚诪讬 诇讛讛讬讗 讚驻专拽 讘谉 住讜专专. 讜诇拽讜砖讬转 诪讛专砖"讗 讬砖 诪拽讜诐 诇讜诪专 讚讛专讗"诐 转驻住 讻住讜讙讬转 住讜讟讛 讜转讜 诇驻讬 诪讛 砖讻转讘谞讜 讬砖 诇讛砖讬讘 注讜讚 注诇 讛专讘 讘谞讬谉 讗专讬讗诇 讚讛讻讗 诇讚讬谞讗 讛讜讛 讗讝诇讬谞谉 讘转专 专讜讘讗 专拽 诪砖讜诐 讚讛讜讚讬转 讻讬 讘讗讜 讗诇讬讛 讜讻讬 讗讝诇讬谞谉 讘转专 讛讜讚讗转讛 讛讬讗 讗诪专讛 讚诇讗 讬砖 讙' 讞讚砖讬诐 讜讗讬转专诪讬 讜诪讜讻专讞 诇讜诪专 讙诪专讗:
讜讛专讘 讬驻讛 诪专讗讛 讛拽砖讛 诇讛专讗"诐 讚诪讗讬 诪讬讬转讬 诪驻专拽 讛讞讜诇抓 讚讗讬讱 讗驻砖专 诇讬讜诇讚转 诇讞住专讬诐 砖讬注讜专 讝讛 讚讗"讻 讗讬讱 诪讗专住讬谉 诇讝诪谉 讛讝讛 砖诪讗 诪讛讬讜诇讚讜转 诇讟' 讗诇讗 诪讬诇转讗 驻住讬拽转讗 拽转谞讬 讗驻砖专 诇讜诪专 讚讙诐 讛专讗"诐 诪讜讚讛 讚讛转诐 诇讻诇讛讜 拽讗诪专 讜驻诇讜讙转讗 讛讬讗 讻诪驻讜专砖 讘讘"专 砖讛讝讻讬专 讗诇讗 诪讬讬转讬 诪砖讜诐 讚诪驻讬专砖"讬 讚住讜讙讬讬谉 诪砖诪注 讘' 讞讚砖讬诐 讜砖诇讬砖 诇讝"讗 讚讛讗 讚驻讬专砖 讛讻讗 专讜讘讜 讜讻讜' 诇拽讞讜 诪驻专拽 讛讞讜诇抓 讜讘"专 讻诇讜诪专 讚诪讛转诐 讬诇驻讬谞谉 诇住讜诪讻讜住 诇讬讜诇讚转 诇讝'. 讜诪讛 砖讛拽砖讛 注讜讚 讛专讘 讬驻"诪 拽讜讚诐 诇讝讛 讛讗 驻专讬拽 诇讛 讛专讘 拽专讘谉 讛注讚讛 注"砖. 讜讚注 讻讬 讻诇 讗砖专 爪讚讚转讬 讘注谞讬讜转讬 讘注谞讬谉 讝讛 讛专砖讜诐 讘讻转讘 讗讙讘 专讬讛讟讗 [讜诪讟讘注 讛诇砖讜谉 谞讬讻专 讜讛诪注讬讬谉 讬讘讞专 讻讬 讛讙讬注 注"讟 讘注讟讬"讜 砖诇 谞讞"抓] 讜讗谞讬 讗诪专转讬 讘讞驻讝讬:





砖注专讬 转讜专转 讘讘诇

(讞 讘 转讜住驻讜转) 讚"讛 讘拽讟驻讗 讜讻讜' 讗诪讗讬 讗讜拽讬 专' 驻讚转 诪转谞讬' 讻专"讗 讻讬讜谉 讚专讘谞谉 诪讜讚讬 讜讻讜'.鈥斪�"诇 讘驻砖讬讟讜转 讚注谞讬谉 "拽讟祝" 讘诇砖讜谉 讛诪砖谞讛 讗讬谞讜 讗诇讗 砖专祝 诪注爪讬 讛拽讟祝, 讜讗讬谉 砖讜诐 驻专讬 讙讚诇 讘注爪讬诐 讛诇诇讜. 讜讗祝 砖讘诇砖讜谉 讛转诇诪讜讚 讙诐 砖专祝 讛讬讜爪讗 诪谉 讛驻讬专讜转 诪讻讜谞讛 "拽讟驻讗" - 诇砖讜谉 诪砖谞讛 诇讞讜讚 讜诇砖讜谉 转诇诪讜讚 诇讞讜讚, 讜砖专祝 讚砖讗专 诪讬谞讬 注爪讬诐, 砖讬砖 诇讛诐 驻讬专讜转, 诪讻讜谞讛 讘诇砖讜谉 讛诪砖谞讛 "砖专祝" (讜诇讗 "拽讟祝").

